Martin Odegard - Blic Sport\nBUDUĆNOST SVETSKOG FUDBALA U HUMSKOJ Mlada nada Reala najveća pretnja za "orliće" /VIDEO/\nU okviru kvalifikacija za Evropsko prvenstvo u Poljskoj za igrače do 21 godine, u petak od 18 sati na stadionu Partizana odigraće se prva fudbalska utakmica dvomeča između Srbije i Norveške. Tim sa severa je ujedno i poslednja prepreka našim mladim igračima na putu ka završnom turniru.\nKO SU NORVEŽANI? "Orlićima" preti mlada zvezda Reala, jedan od fudbalera otišao da igra za Kosovo /VIDEO/\nTo što je mlada fudbalska selekcija Srbije izbegla Španiju u baražu za prvenstvo Evrope sledeće godine u Poljskoj, u prvi mah je donelo radost "orlićima", međutim, ni selekcija Norveške nije nimalo naivan rival.\nPAZARE U MADRIDU Bajern želi Realovog tinejdžera\nBajern već razmišlja o narednoj sezoni, a oko je bacio na jednog fudbalera madridskog Reala.\nOdegard: Ne žalim što sam prešao u Real\nMladi norveški fudbaler Martin Odegard izjavio je da nije napravio grešku što je prešao u Real Madrid, uprkos ponudama Liverpula, Mančester Sitija i Mančester Junajteda.\nKad Ibrahimović savetuje tinejdžera: Odrasti i oslobodi se oca!\nŠvedski reprezentativac Zlatan Ibrahimović savetovao je mladog fudbalera Real Madrida Martina Odegarda da „postane muškarac” ako želi da dostigne svoj potencijal.\nOdegard neće dobiti priliku kod Beniteza, mora prvo na pozajmicu\nNovi trener madridskog Reala Rafael Benitez odlučio je da mladi Norvežanim Martin Odegard, najmlađi A reprezentativac u istoriji fudbala, sledeće sezone ode na pozajmicu, kako bi nastavio da se razvija.\nSjajni tinejdžer pojačao Madriđane: Odegard potpisao za Real /VIDEO/\nNorveška fudbalska senzacija Martin Odegard (16), novi je član Real Madrida.\n"Kraljevski" transfer: Norveško čudo od deteta u Realu za četiri miliona!\nNorveški vunderkid Martin Odegard, 16-godišnje fudbalsko čudo od deteta koje je zaludelo Evropu stiglo je u Real za četiri miliona evra.\nIma samo 15 godina, debitovao je za reprezentaciju i traži ga pola Evrope\nO Martinu Odegardu smo vam pisali tokom Blicposrtovih blogova uživo posvećenih fudbalskim transferima. Spominjali smo ga još kao 14-godišnjaka, a sada, godinu kasnije, debitovao je za reprezentaciju Norveške i to u kvalifikacijama za Evropsko prvenstvo. I, ušao u istoriju.\nTinejdžer od 15 godina pozvan u reprezentaciju Norveške\nJedan 15-godišnji norveški fudbaler pozvan je u A reprezentaciju za prijateljsku utakmicu protiv Ujedinjenih Arapskih Emirata, koja će se igrati 27. avgusta. Fudbaler sredine terena Stromsgodseta Martin Odegard rekao je da mu je "velika čast" da igra za reprezentaciju Norveške, koju je gledao televiziji.


Prekovremeni rad zaista ubija - Biznis i Finansije\nHome\tVestiEkonomija\tPrekovremeni rad zaista ubija\nby bifadmin 18. maja 2021.\nNa listu rizika po zdravlje, kojih je u poslednje vreme sve više, sada i zvanično možemo dodati prekovremeni rad, koji uzima na stotine hiljada života svake godine.\nOvo su saopštile Svetska zdravstvena organizacija (SZO) i Međunarodna organizacija rada (MOR), prema čijem istraživanju je samo u 2016. čak 745.000 osoba preminulo usled moždanog udara i koronarne bolesti srca, što je rast od 29 odsto u odnosu na 2000. godinu. Kao glavni krivac za povećan broj smrti usled ovih oboljenja označen je prekomerni rad, jer su sve ove žrtve radile više od 55 časova nedeljno.\nA broj ljudi koji rade prekovremeno nije mali. Te 2016. godine na globalnom nivou bilo ih je 488 miliona, a budući da taj broj konstantno raste, sada ih verovatno ima i više.\nTokom pandemije korona virusa mnoštvo ljudi koji su bili prinuđeni da rade od kuće, izjavljivalo je da sada radi mnogo više nego ranije.\nInfostud: Kako se izračunava otpremnina?\nU Srbiji ko dobije kriptovalute moraće da plaća porez


CEP: Poziv za implementaciju Programa malih grantova - Dijalog.net\nNaslovna Civilno društvo CEP: Poziv za implementaciju Programa malih grantova\nCEP: Poziv za implementaciju Programa malih grantova\nPostavljeno 21. July 2019.\nBeograd, 21. jul 2019. – Centar za evropske politike (CEP) raaspisao je poziv za implementaciju Programa malih grantova za podršku civilnom društvu Republike Srbije.\nKompletna konkursna dokumentacija je dostupna na sajtu CEP-a, poziv je otvoren do 30.08. 2019.\nPoziv podstiče organizacije civilnog društva u Republici Srbiji aktivno učestvuje u procesu pregovora o pristupanju EU, u vezi sa ekonomskim kriterijumima u procesu pristupanja.\nZa Program malih grantova izdvojena je ukupna suma od 25.000 EUR, dok je maksimalni iznos pojedinačnog granta do 6.000 EUR.\nKako navode iz CEP-a, kroz Program će se finansirati 100% opravdanih troškova projekta. Period sprovođenja odobrenih projekata je do 9 meseci, a očekuje se da će se sa realizacijom odabranih projekata početi početkom oktobra 2019. godine.\nProgram malih grantova se sprovodi u okviru projekta “Jačanje kapaciteta organizacija civilnog društva za aktivno učešće u pregovorima o pristupanju EU kroz izabrane radne grupe Nacionalnog konventa o EU“.\nPrethodno Otvorena takmičarska selekcija „Paralele i sudari“ na 26. Festivalu evropskog filma Palić\nSledeće Server: Ustavni sud Kosova je preuzeo dijalog iz ruku Tačija\nTop Tags Civilno društvo konkurs Evropska unija Evropska komisija OCD evropske integracije vladavina prava ljudska prava lokalna samouprava Vlada Republike Srbije Srbija i Evropska unija istraživanje mediji mladi Društvo


„Ako u subotu bude nereda, čini mi se da će Beta biti spaljena. Ništa strašno kao u RTS, demokratski izraženo nezadovoljstvo“, navedeno je SMS poruci koju je dobio glavni i odgovorni urednik Bete.\nUhapšeni muškarac je, kako je saopšteno iz MUP-a, nakon privođenja rekao da Janjića poznaje dugo, da su prijatelji i da mu nije pretio, već upozoravao šta može da se dogodi.\nPolicija je o svemu obavestila Prvo osnovno javno tužilaštvo koje se izjasnilo da se o navedenom dostavi izveštaj nadležnom tužiocu, radi odluke o daljem postupanju.\nTakođe, sumnja se da je isti čovek 18. marta ove godine zvao i direktora televizije N1 Jugoslava Ćosića kome se predstavio kao službenik Vlade SAD i od njega tražio „dokaze da je napad na Novom Zelandu povezan sa Srbijom ili će mu biti uskraćen ulazak u SAD“.\nPolicija ga je ovim povodom privela i sa njim obavila razgovorom o čemu je obavešteno Treće osnovno javno tužilaštvo kome je dostavljen izveštaj povodom ovog događaja.\nUpišite tekst * + 7 = nine


Šešelj: Pozvao bih Ruse da uspostave baze u Srbiji | BiGportal.ba\nKandidat SRS za predsjednika Srbije Vojislav Šešelj izjavio je da bi kao predsjednik države pozvao Rusiju da uspostavi vojne baze u Srbiji.\nGostujući na Radio-televiziji Srbije (RTS), lider radikala je kazao da bi sa funkcije predsjednika države pokušao da ubijedi vladu da Srbija treba da pristupi Organizaciji Ugovora o kolektivnoj bezbjednosti (ODKB) čije su članice, pored Rusije, i Bjelorusija, Kazahstan, Tadžikistan, Kirgistan i Jermenija.\n“Po mojim saznanjima, Rusija je veoma zainteresovana za naše članstvo u ODKB. Bilo bi dobro da Rusija uspostavi baze u Srbiji s radarskim sistemima i sistemima (protivvazdušne odbrane) S-300 i S-400, jer će tako smanjiti i naše troškove opremanja vojske a mnogo toga bi dobili i besplatno, pa bi onda mogli da podignemo životni standard vojnika i oficira”, kazao je Šešelj.\nOn je ocijenio i da se za aktuelni režim u Srbiji ne može reći da je “antiruski” kao i da Moskva ne smije da kvari odnose sa premijerom Aleksandrom Vučićem, ako on ima šanse za pobjedu na predstojećim predsjedničkim izborima.\nGovoreći o protivkandidatima na izborima 2. aprila, Šešelj je ocijenio da su mu Vuk Jeremić i Saša Janković “najveći rivali u prvom krugu”.\n“Zato i pokušavam da ih pobedim iznoseći kompromitujuće materijale o njima. Jankovića kompromituje ubistvo koje se dogodilo u njegovom stanu i to njegovim pištoljem, mada ne mogu kažem da je bilo namerno. Jeremić i Boris Tadić su u najmanju ruku zataškavali ubistvo dvojice gardista 2004. godine”, kazao je Šešelj.\nOn je dodao i da cijeni predsjedničke kandidate Milana Stamatovića, Aleksandra Popovića i Milana Parovića, navodeći da nema saznanja da su se ikada kompromitovali.\nNovi uslovi EU za Srbiju?\nLogitech predstavlja novi G502 Proteus Spectrum gejming miš\nNikolić: Zločin je zaboraviti zločin\nPoljska: Ne razmišljamo o nuklearnom oružju\nI jedna doza palminog ulja je doza previše za naš organizam


Beta 19. maja 2021. 19:00\nBivši italijanski premijer i milijarder Silvio Berluskoni, koji je bio u bolnici više puta poslednjih meseci, izmedju ostalog zbog komplikacija vezanih za kovid-19, je ozbiljno bolestan, rekla je danas jedna milanska tužiteljka.\n„Mislimo bez rezerve da je Berluskoni ozbiljno bolestan“ rekla je Ticijana Sicilijano, zamenica tužioca zadužena za proces u kome mu se sudi za podmićivanje svedoka, i dodala da na to ukazuju lekarske potvrde.\nOna je zatražila od suda da prekine postupak za Silvija Berluskonija ali da ga nastavi za njegove saoptužene. Sud treba da donese odluku 26. maja.\nJedan od njegovih advokata Federiko Ćekoni rekao je da je on pod stalnim lekarskim nadzorom u uslovima „kućne hospitalizacije“.\nOsamdesetčetvorogodišnji Berluskoni izašao je u subotu iz bolnice u Milanu gde je bio primljen početkom prethodne nedelje zbog komplikacija vezanih za njegovu prošlogodišnju infekciju korona virusom. On je prvi put primljen u bolnicu posle zaraze u septembru zbog upale pluća.\nOn je napustio istu bolnicu 1. maja posle boravka od više od tri nedelje, takodje radi lečenja od posledica kovida-19 od koga se zarazio u septembru.\nMiljarder, koji je imao veliku operaciju na srcu 2016. godine, više puta je boravio u bolnici poslednjih meseci, a martu je proveo više dana u bolnici u Milanu, zvanično zbog predvidjenih lekarskih kontrola. U februaru je proveo noć u bolnici posle pada koji nije bio ozbiljan, ali je u januaru proveo više dana u kardio centru u Monaku zbog problema srčane aritmije.


Fon Kramon – Selaković: moderno ropstvo ili napad na Srbiju – evropro info\nNikola Selaković i Viola von Kramon; Foto: EPA-EFE/ANDREJ CUKIC/EPA-EFE/AHMED JALIL\n„Ćutanje srpskih vlasti o ovom prinudnom radu znači da su one saučesnici u modernom ropstvu“, navela je Fon Kramon na Tviteru.\n„Srbija mora da pokaže da pripada evropskoj porodici zemalja promovišući visoke standarde ljudskih prava i prava radnika, uključujući sprovođenje temeljne analize kineskih investicija u zemlji i sprovođenjem standarda rada i zaštite životne sredine“, navela je Fon Kramon.\nSelaković: Desetine hiljada Srba za vreme II svetskog rata silom odvedeni iz svoje zemlje kao roblje\nČlan Predsedništva SNS Nikola Selaković odgovorio je u poznatom stilu na optužbe za “moderno ropstvo” u Srbiji.\n“Evroposlanica Viola fon Kramon ponovo je osula senzacionalističku tiradu na Srbiju, optužujući je ni manje ni više nego za „moderno ropstvo“ i „trgovinu ljudima u svrhu radne eksploatacije“, na način koji još jednom potvrđuje da njen zadatak nije unapređenje nivoa demokratije u našoj zemlji, već satanizacija Srbije.\nOd gospođe Fon Kramon i bilo kog drugog evroposlanika očekujemo konstruktivne kritike, koje bi bile podsticaj da se u Srbiji nešto promeni nabolje, ali njen najnoviji napad nema takav cilj, već iza njega stoji agresivna antisrpska i antikineska agenda, koja nema nikakve veze sa brigom za ljudska prava.\nNajviši državni zvaničnici i nadležni organi hitno su reagovali nakon medijskih napisa o položaju vijetnamskih radnika u jednoj od fabrika u Srbiji i ispostavilo se da činjenice nemaju mnogo veze sa slikom stvorenom u naručenom i koordinisanom političko-propagandnom napadu na Srbiju.\nSrbija će naravno nastaviti da se stara o zaštiti ljudskih prava i gospođa Fon Kramon je dobrodošla da nam u tome pomogne dobronamernim savetima, ali sa indignacijom odbacujem stigmatizovanje Srbije kao zemlje u kojoj postoji „moderno ropstvo“.\nPodsećam da je Srbija u svom prvom konstitutivnom aktu, Sretenjskom ustavu, garantovala slobodu svakom robu koji kroči na njeno tlo, a u tom trenutku su mnoge države koje danas slove za instruktore demokratije svoju ekonomiju i dalje praktikovale ili tolerisale robovlasništvo. Srbija je do danas ostala čvrsto i nepokolebljivo odana temeljnim vrednostima proklamovanim daleke 1835. godine.\nNašoj ustavotvornoj tradiciji dodao bih i antikolonijalnu tradiciju, jer Srbija je, kao deo nekadašnje SFRJ, aktivno podržavala antikolonijalnu borbu porobljenih naroda, a oni su se oslobađali upravo od današnjih učitelja demokratije.\nUostalom, desetine hiljada Srba su za vreme Drugog svetskog rata bili silom odvedeni iz svoje zemlje kao roblje, i siguran sam da nema potrebe da gospođu Fon Kramon poučavam gde su bili odvedeni i ko ih je odveo, i koliko je, u skladu sa tim, uvredljivo i apsurdno to što Srbiju opsuje kao robovlasničku zemlju”, navodi se u saopštenju srpskog ministra spoljnih poslova.\nIzvor: N1, Novosti, Nova S\nTags: Linglong, Nikola Selaković, Viola fon Kramon-Taubadel


Na završetku trodnevnog samita potpisana Deklaracija o miru Južne i Severne Koreje\nNa završetku trodnevnog samita Južne i Severne Koreje u Pjongjangu, lideri dve zemlje, Ro Mu Hjun i Kim Džong Il, potpisali su Deklaraciju o miru. Južnokorejski predsednik i severnokorejski lider parafirali su dokument koji ima osam tačaka i prema kojem se dve strane obavezuju da će promovisati mir i stabilnost na Korejskom polustrvu, podeljenom već decenijama.\n"Jug i Sever dele mišljenje da treba da se okonča sadašnja situacija primirja i da se uspostavi sistem trajnog mira", navodi se u zajedničkom saopštenju dvojice lidera.\nU saopštenju se dodaje da Seul i Pjongjang pozivaju da se održi samit "tri ili četiri zemlje" i traže razgovore sa Kinom i Amerikom kako bi zvanično, mirovnim sporazumom, okončali Korejski rat. Korejski rat je završen 1953. godine primirjem, koje su potpisle Kina, Ujedinjene nacije predvođene Sjedinjenim Američkim Državama i Severna Koreja, ali trajni mirovni sporazum o okončanju rata nije potpisan.\nRo je još uoči posete najavio da će nastojati da se primirje zameni trajnim sporazumom, iako je američki predsednik Džordž Buš rekao da može da razgovara o potpisivanju mirovnog sporazuma tek kada Pjongjang obustavi svoj nuklearni program.\nSporazumom se poziva i na uspostavljanje prvog redovnog teretnog voza između Južne i Severne Koreje, na organizovanje sastanaka ministara odbrane dve zemlje, kao i formiranje zone saradnje u predelu sporne granice na zapadu poluostrva.


Oglašavanje smeštaja - Unija Grupa doo\nUnija Grupa doo > Oglašavanje smeštaja\nOglašavanje smeštaja za turističke organizacije i zakupodavce\nTuristički potencijal Srbije sve više jača, a gradovi širom naše zemlje postaju veoma tražene destinacije, kako među našim, tako i među inostranim turistima. Da bi izašli u susret velikoj potražnji turističke ponude Srbije, razvili smo jedinstveni sajt VikendU.\nVikendU je osmišljen kao platforma koja turističkim organizacijama i zakupodavcima nudi priliku za oglašavanje smeštaja, dok turistima olakšava sam proces pretraživanja i rezervacije smeštaja. VikendU, na ovaj način, turističkim organizacijama nudi mogućnost prezentacije ponude i popularizacije destinacija, bez ikakvih dodatnih troškova. Sa druge strane, turistima pojednostavljuje planiranje i organizaciju putovanja, ali ih i upoznaje sa turističkim potencijalom Srbije.\nOglašavanje smeštaja na sajtu VikendU\nPlatforma sajta www.vikendu.rs moderno je dizajnirana i potpuno pregledna, stoga i veoma intuitivna i laka za korišćenje. Korisniku dozvoljava jednostavan unos i oglašavanje smeštaja, ali i pretraživanje smeštajnih jedinica po lokaciji, ceni ili kapacitetu. Na sajtu VikendU dostupne sve informacije o objektima i postoji mogućnost rezervacije brojnih vikendica, kuća, koliba ili konaka.\nPromocija smeštaja dostupna je turističkim organizacijama i zakupodavcima, a vrši se veoma jednostavno u samo nekoliko koraka. Svaki oglašivač ima i mogućnost da svoj smeštajni objekat istakne na bolju poziciju sajta.\nZa oglašavanje vašeg smeštaja možete pratiti korake iz uputstva na sajtu, a mi vam stojimo na raspolaganju za sve predloge, pitanja i sugestije. U svakom trenutku možete nas kontaktirati na mejl marija@unija.net ili telefon 062 24 95 59


U pripremi izmena strategije za Irak\nNačelnik združenog štaba američke vojske Piter Pejs (Peter Pace) okupio je tim vojnih zvaničnika koji će biti zaduženi za "novi pogled" na Irak, Avganistan, kao i ostala mesta, piše "Njujork Tajms", pozivajući se na zvaničnike Pentagona. List navodi da je, u okviru šire ocene strategije, jedna od ideja bila i povećanje broja pripadnika iračkih bezbednosnih snaga, uz napore SAD da ih obuče i opreme, ali i uz smanjenje broja američkih snaga u Iraku.\nZvaničnici Pentagona rekli su da je cilj tima da sačini opcije koje bi Pejs mogao da ima u vidu kada bude savetovao američkog predsednika ili Roberta Gejtsa (Gates), koga je Buš predložio za novog sekretara odbrane, nakon povlačenja Donalda Ramsfelda zbog poraza Republikanaca na izborima. Ramsfeld je bio glavna meta napada Demokrata kao kreator ratne politike u Iraku, ali su ga i neki republikanci kritikovali, pozivajući Buša da ga smeni. Nakon susreta sa liderima demokratske većine u Kongresu u petak, Buš je ponovio spremnost da sarađuje sa njima:\n"Imamo veliku priliku da pokažemo da su Republikanci i Demokrate podjednako patriote i okrenute budućnosti zemlje, tako da možemo da zajedno radimo."\nBudući lider demokratske većine u Senatu Hari Rid (Harry Reid) takođe je izrazio spremnost na saradnju:\n"Razgovarali smo o važnim pitanjima za našu zemlju. Izbori su prošli. Jedini način da se krene napred jeste saradnja obe partije, otvorenost. I to će dati rezultate."\nIstovremeno, Buš je najavio da će se susresti u ponedeljak sa studijskom grupom u kojoj su nekadašnji političari iz obe stranke, na čelu sa Dzjemsom Bejkerom (James Baker), državnim sekretarom u administraciji njegovog oca. Očekuje se da ovaj tim predloži pragmatične korake na koji način SAD mogu postepeno da smanje broj vojnika u Iraku.\nU međuvremenu, navodni lider Al Kaide u Iraku Abu Hamza Al Muhadzir (Muhajir) oglasio se audio porukom na internetu, pozivajući Amerikance u Iraku da ostanu. On je istakao da raspolaže sa 12.000 boraca koji su spremni da se surovo obračunaju sa američkim trupama:\n"Poručujem odlazećim političarima da ne žure sa bekstvom kao što je to uradio Donald Ramsfeld, jer još nismo prolili dovoljno vaše krvi."\nNalazi oba tima biće prosleđeni nadležnim institucijama u Vašingtonu početkom decembra. Novi saziv Kongresa u kojem većinu imaju Demokrate, biće konstituisan u januaru.


Venčanjem okončali svađu dva sela dugu 300 godina - Lola\nVenčanjem okončali svađu dva sela dugu 300 godina\nDva sela Vušan i Juepu u kineskoj provinciji Fudžijan razdvaja rečica koja je šira malo više od jednog metra, ali međusobna netrpeljivost trajala je duže od 300 godina dok se dvoje mladih iz različitih sela nisu zaljubili i venčali u…\nDva sela Vušan i Juepu u kineskoj provinciji Fudžijan razdvaja rečica koja je šira malo više od jednog metra, ali međusobna netrpeljivost trajala je duže od 300 godina dok se dvoje mladih iz različitih sela nisu zaljubili i venčali u tajnosti.\nSela su vekovima imala neobičnu tradiciju koja je zabranjivala ljudima da se venčaju sa osobom iz sela preko puta reke, prenosi vijetnamski „VIR“.\n“Niko ne zna kada je tačno počela zabrana venčavanja sa meštaninom drugog sela. Znamo samo da smo se više od 300 godina svađali oko prava na korišćenje vode”, rekao je Vang Hongdong, sekretar komunističke partije u Vušanu.\nSvađa je vremenom prerasla u kletvu prema kojoj brak sa osobom iz rivalskog sela može da vodi samo ka nesreći. Rivalitet se prenosio sa generacije na generaciju.\n“Pre 40 godina ponovo su krenule svađe između sela, ali se vremenom situacija polako smirivala. Posebno je mirno poslednjih deset godina. Počeli smo zajedno da izgrađujemo fabriku cipela, a mlađi se sada lepo slažu”, dodaje Hongdong.\nMeštanima sela i dalje je bilo zabranjeno da se venčavaju sa stanovnikom suprotnog sela i to se poštovalo sve dok se pre tri godine devojka iz Juepua nije zaljubila u mladića iz Vušana.\n“Obe njihove porodice su čvrsto verovale u kletvu i protivile su se njihovom braku”, zaključuje Hongdong.\nMladić i devojka su se ipak venčali, ali su bili primorani da napuste Fudžijan i preselili su se u provinciju koja je od njihove udaljena oko 1500 kilometara. Ipak su se 2015. godine vratili u svoja sela da proslave svoj brak u mladoženjinoj kući, ali se mladini roditelji nisu pojavili na proslavi.\nNa kraju meštani oba sela su prestali da veruju u kletvu kada je devojka rodila dva prelepa dečaka.\nKako bi zvanično obeležili pomirenje i ulinuli zabranu brakova, dva sela su organizovala ceremoniju kojoj su prisustvovali budistički i komunistički zvaničnici. Ceremoniji je prisustvovalo oko 500 ljudi.


PRVA NA SVETU 3D ŠTAMPANA PAMETNA RERNA « Reklamiranje putem sadržaja povoljno, prirodno i efikasno.\nPRVA NA SVETU 3D ŠTAMPANA PAMETNA RERNA\nU današnje vreme, sve štampano u 3D – kožu, lobanje, automobile, a sada i rerne. U potezu koji se čini opasno i slasno blizu 3D štampanju hrane, 3D štampana rerna Pyra je samoprozvani „novi inovativni potez nad modernom konvencionalnom rernom“ koji „postavlja izazov dizajnerima i inžinjerima da razmišljaju drugačije o načinu dizajniranja i proizvodnje proizvoda“. Ne samo da je Pyra proizvedena na inovativan način, eksluzivno koristeći 3D štampanu inženjersku plastiku, ali takođe priprema hranu u novom procesu a način „složenog sistema vazdušnih kanala kojima cirkuliše topao vazduh“ koji pruža ujednačene temperature na svim površinama prehrambenih proizvoda koji su u pitanju.\nime, Pyra, odnosi se i na grčku reč, pyro, kao i na piramidalan oblik nove rerne. Prema rečima tima koji stoji iza uređaja, Pyra je transformativni uređaj koji može poslužiti kao bilo šta od alata u naučnoj laboratoriji, do roštilja na vašem narednom roštiljanju.“ Ovo je iz razloga što njihova tehnologija omogućava nov način dopremanja toplote do različitih objekata, bilo da je krajnja destinacija vaš stomak ili ne. Kako tim piše, „termalna komora…originalno je dizajnirana za inkubaciju ćelijskih kultura i drugih ozbiljnijih primena“.\nRerna operiše nezavisno od bilo kog izvora plamena, a umesto toga ima ventilator u osnovi 3D štampane strukture koji ciruliše vazduh preko zagrevnih elemenata, a konačno dovodi temperaturu unutar uređaja na vrelih 375 stepeni. A kako bismo dokazalida je njihova izjava istinita, proizvođači Pyra-e su odlučili da spreme komad govedine, koji se smatra za konačan „delikatesan eksperiment“.\nPrema izjavi Studio FATHOM-a, tim koji stoji iz Pyra-e, „velika vizija ovog projekta je da se omogući razvoj alata koje naučnici koriste u laboratoriji. Plan je da se dizajni termalne komore dostupnim kako bi svako mogao preuzeti, prilagoditi i 3D štampati svoje sopstvene verzije.“\nOni su nastavili, „u većem smislu, uređaj služi kao letimičan pogled u budućnost načinapdizajniranja, proizvodnje i upotrebe proizvoda i na korisničkim i komercijalnim nivoima. FATHOM je ushićen time što je deo ove budućnosti time što pravi neponovljive i deli inovativne aplikacije u prvom planu manufakturne industrije.“


Pregled fizijatra specijaliste i 2 fizikalne terapije u ordinaciji fizikalne medicine Korekt!\nStručno medicinsko osoblje koje će vam uz adekvatnu terapiju pomoći da se rešite bolova\nTerapije u trajajnju od po 30 minuta\nBilo kakav problem sa stopalima utiče na svakodnevne aktivnosti. Veoma je važno reagovati na prve znake, jer ono što se ne spreči u „prizemlju“ penje se sa sprata na sprat: od stopala ka kolenima, karlici, kukovima, na kraju na celu kičmu i čitav skeletni sistem. Ukoliko i vi imate tegobe u stopalima, bolove u kukovima, kolenima, bolove i ukočenost u vratu i donjem delu leđa, bolove i trnjenje u rukama i nogama, išijas, reumatske tegobe, ne odlažite posetu lekaru i blagovremenu primenu fizikalne terapije.\nPregled fizijatra i stručno vođena fizikalna terapija popravlja kvalitet života i spečava ili odlaže moguće komplikacije, koje se javljaju kao rezultat neadekvatnog i nedovoljnog ranijeg lečenja. U Centru za stopala KOREKT fizikalnu službu čine fizijatar i fizioterapeuti koji u saradnji sa ostalim medicinskim timom brinu o vašem zdravlju. Centar poseduje sve potrebne aparate za primenu fizikalne terapije.


Vijeće albanskih ambasadora: EU i NATO ne smiju tolerisati separatizam RS! | Nove Vijesti\nNaslovnica Politika Vijeće albanskih ambasadora: EU i NATO ne smiju tolerisati separatizam RS!\n07/11/2021 Datum izmjene: 07/11/2021\nVijeće albanskih ambasadora pozvalo je političke lidere zemalja u regionu da se hrabro i nedvosmisleno suprostave svakoj tendenciji podrivanja funkcionisanja i teritorijalnog integriteta Bosne Hercegovine. Nekadašnji ambasador Albanije u Bosni i Hercegovini Flamur Gashi, član Borda Vijeća albanskih ambasadora, u izjavi za Oslobođenje, iznio je i zaključke sjednice Vijeća albanskih ambasadora.\n– Ekstremna etnička polarizacija i rastuće tenzije podstaknute toksičnom retorikom, konfliktnim politikama i provokativnim djelovanjem Republike Srpske u Bosni Hercegovini, predstavljaju ozbiljnu prijetnju stabilnosti i teritorijalnom integritetu, te podrivanje prvog sposobnost i mir u našem regionu. Bosna Hercegovina je vidjela najtragičniju epizodu krvoprolića tokom raspada bivše Jugoslavije, uzrokovanu hegemonskim politikama i genocidom Miloševićeve Srbije. Historijske činjenice ne mogu i ne smiju biti ućutkane, navodi se u pismu Vijeća albanskih ambasadora, koje prenosi Oslobođenje. Vijeće takođe skreće pažnju međunarodnoj zajednici da “tolerisanje separatističkih politika i jezika mržnje moglo opasno dovesti do ponovnog pojavljivanja prošlih mračnih scenarija”.\n– Mjesečarenje i šutnja moćnih demokratskih zemalja posjećuju vizne akcije kojima se podrivaju mirovni procesi i multietnički suživot u regionu, smanjuju imidž i neophodan utjecaj koji ti faktori imaju ka preovladavanju Euro-Atlanska strateška orijentacija. Budućnost našeg regiona ne leži u etničkim podjelama, nego u međuetničkom suživotu i euroatlantskim integracijama, navode iz Vijeća albanskih ambasadora, a prenosi Oslobođenje.\nOslobođenje navodi i da su iz Vijeća albanskih ambasadora poručili da EU i NATO moraju odlučno i jednoglasno spriječiti bilo kakvu akciju koja ima za cilj destabilizovati Zapadni Balkan!\nPrethodni članakRazvojna agencija Žepče: “New skills for new employment opportunities” (Nove vještine za nove mogućnosti zapošljavanja)\nNaredni članakGenerali za mir u Bosni i Hercegovini


Škotska se želi vratiti u EU kao nezavisna nacija – Portal Danilovgrad\nŠkotska se želi…\nŠkotska se želi vratiti u EU kao nezavisna nacija\nPremijerka Škotske Nikola Stardžen izrazila je danas nadu da će Škotska postati nezavisna i ponovo se pridružiti EU, ukazavši da Škoti nisu željeli Bregzit, protiv kojeg su većinski glasali na referendumu 2016. godine.\n„Sada prolazimo kroz ‘tvrdi Bregzit’ protiv naše volje, u najgorem mogućem trenutku, usred pandemije i privredne recesije“, napisala je Stardžen na internet stranici svoje stranke SNP, koja podržava nezavisnost Škotske, dva dana nakon definitivnog izlaska Velike Britanije iz EU.\nOdluka o organizaciji referenduma je na britanskom premijeru, koji to odlučno odbija. Kada bi SNP na lokalnim izborima u maju odnio veliku pobjedu, to bi povećalo pritisak na London da pristane na novi referendum.\nPrema posljednjem istraživanju javnog mnjenja, koje je sproveo institut „Savanta komres“ polovinom decembra, 58 odsto Škota podržava raskid sa Velikom Britanijom kao nikada do sada.\n„Ne želimo otići i nadamo se da ćemo vam se uskoro ponovno pridružiti kao ravnopravan partner“, poručila je Stardžen.


Od sledeće godine avio-linija od Niša do Beograda › Made-in-Germany.rs\nSrpska vlada je usvojila odluku da se od 1. januara 2022. godine uvedu nove avio-linije sa niškog Aerodroma Konstantin Veliki, čime je poništena prethodna odluka kojom su bile subvencionisane rute do 12 destinacija do kojih su saobraćali avioni iz Niša.\nPored nekih već poznatih destinacija poput Frankfurta (Han), Ljubljane i Tivta, iz niške vazdušne luke će se, u skladu sa novom odlukom vlade o linijama od javnog interesa, usvojenom krajem oktobra, od naredne godine leteti i do Beograda, Istanbula, Atine i Kelna.\nU odluci se precizira da će se redovan avio-prevoz na ovim linijama obavljati u periodu od 1. januara 2022. godine do 31. decembra 2023. godine. Takođe, pored niškog aerodroma, u dokumentu se pominju i nove linije iz Kraljeva, odakle će avioni leteti ka Solunu, Tivtu i Istanbulu.\nU delu odluke koji se tiče Niša se navodi i da je u planu da avioni do Frankfurta, Kelna, Atine, Istanbula, Tivta i Ljubljane lete dva puta nedeljno, s tim što će do Crne Gore i Grčke avioni saobraćati samo tokom letnje sezone. Do Beograda su iz niša planirana četiri leta sedmično.


Najmanje 12 Palestinaca povređeno danas u Al Aksi\nTanjug 29. aprila 2022. 09:28\nJERUSALIM – Najmanje 12 Palestinaca povređeno je danas u sukobima sa izraelskom policijom u kompleksu džamije Al Aksa u Jerusalimu, saopštio je Palestinski Crveni polumesec, a prenosi Rojters.\nIzraelska policija saopštila je da je intervenisala i da je ispalila gumene metke i šok bombe, nakon što je stotine ljudi bacalo kamenje i pirotehnička sredstva i u pravcu Zapadnog zida, gde je u toku bilo bogosluženje jevrejskih vernika.\n„Nastavićemo da odlučno delujemo protiv izgrednika i odmetnika u cilju javne bezbednosti“, navodi policija u saopštenju.\nU toku ovog meseca bilo je skoro svakodnevno sukoba u džamiji, pošto se islamski Ramazan poklopio sa jevrejskom proslavom Pashe, zbog čega je stotine hiljada muslimana i Jevreja posetilo prostor džamije Al Aksa u Jerusalimu, čiji kompleks predstavlja svetinju za obe religije.\nAl Aksa je treće najsvetije mesto za islamske vernike, a izgrađena je na vrhu brda koje je najsvetije mesto za Jevreje, koji ga nazivaju Hramovnom gorom i to je već decenijama glavno žarište izraelsko-palestinskog nasilja, navodi britanska agencija.


Kompanija "Borets Servise Serbia" obeležila deset godina uspešnog rada - RTV Santos\nKompanija „Borets Servise Serbia“ obeležila deset godina uspešnog rada\n„Deset godina rada možda nije dug period, međutim, ukoliko u obzir uzmemo uspešnost ostvarivanja strategije koju smo usvojili na početku, zaista imamo opravdan razlog za obeležavanje prvog značajnijeg jubileja. Kada se osvrnem na deceniju iza nas, mogu da kažem da je bilo potrebno puno truda, vremena, rada i čelične discipline da stvorimo uspešan biznis, pouzdane partnere i kolektiv kojim se ponosim. Većina zaposlenih je u kolektivu duže od sedam godina, što u velikoj meri govori o stabilnosti koju smo postigli. Ja sam im zahvalan za to što su verovali u moje ideje i planove. Kada je reč o planovima za ’narednih 10 godina’, naša budućnost je okrenuta novim tehnologijama i daljem razvoju na području Srbije ali i okolnih zemalja, pre svega Mađarske i Rumunije“, rekao je generalni direktor Borets Servise Serbia Fjodor Kormakov.\nPrethodnoIz SAD stižu investicije i povoljni krediti\nSledećeZrenjaninska filharmonija oduševila posetioce u Žitištu


Radovi na barskoj pruzi,vozovi ne saobraćaju od Beograda do Lajkovca – ZoomUe\nby Vesna Đurović · 2 децембра, 2016\nBEOGRAD-Zbog radova na barskoj pruzi, na deonici Resnik – Vreoci od danas, 1. decembra, do kraja važećeg reda vožnje (10. decembar 2016.), potpuno je obustavljen saobraćaj putničkih vozova od Beograda do Lajkovca. Međunarodni i lokalni putnički vozovi privremeno saobraćaju do i od Lajkovca, a na relaciji Beograd – Lajkovac – Beograd za putnike je organizovan autobuski prevoz – saopšteno je u “Srbija Vozu”.\nMeđunarodni voz, koji iz Beograda kreće u 9:10 sati za Bar polazi iz Lajkovca u 10:40 sati, a za putnike iz Beograda za Lajkovac organizovan je autobuski prevoz po redu vožnje polaska voza (9.10 sati). Voz koji iz Bara polazi u 9.00 sati za Beograd, saobraćaće do Lajkovca, odakle će putnici nastavljati putovanje autobusima do Beograda.\nU lokalnom putničkom saobraćaju zadržan je određeni broj vozova, dok ostali vozovi neće saobraćati\nVoz, koji iz Beograda polazi u 14.54 sati za Prijepolje teretnu, polaziće iz Lajkovca u 16.41 sat, dok će od Beograda do Lajkovca svakodnevno biti organizovan autobuski prevoz sa polaskom iz Beograda u 14.54 sati. Voz iz Vrbnice u 06.55 sati za Beograd saobraćaće do Lajkovca, a od Lajkovca će svakodnevno putnike prevoziti autobusi do Beograda.\nLokalni putnički vozovi koji saobraćaju tokom odvijanja radova su vozovi iz Požege u 06.48 sati za Vrbnicu, iz Lajkovca u 20.55 sati za Užice, iz Užica u 02.36 sati za Vrbnicu, kao i iz Vrbnice u 19.05 sati za Užice i iz Užica u 23.45 sati za Požegu.\nTags: pruga beograd-barputnicki saobracajradovi\nLončar :Država će pomoći oporavak RH Centra Zlatar (video)\nDoživotno obrazovanje ključ uspeha na tržištu rada (VIDEO)\nby Zoran Đurović · Published 10 јуна, 2021 · Last modified 11 јуна, 2021\nNext story Pritvor zbog spida\nPrevious story Černi: Zamena cevovoda Užice može da košta dva miliona evra


Italija: Matarela pozvao bivšeg direktora MMF na razgovor - Infobrif\nItalijanski predsednik Serđo Matarela pozvao je bivšeg visokog zvaničnika Međunarodnog monetarnog fonda Karla Kotarelija na razgovor u ponedeljak, nakon što je viđeni premijer Đuzepe Konte demonstativno vratio mandat\nObjavljeno 27.05.2018. u 22:18 poslednja izmena 27.05.2018. u 22:57\nSerđo Matarela, predsednik Italije\nRIM – Poziv neutralnoj osobi nagoveštava da bi predsednik Matarela mogao od Karla Kotarelija da zatraži da bude na čelu tehnokratske vlade u Italiji.\nVećina političkih partija u Italiji ranije je saopštila da neće podržati trehnokratsku vladu u parlamentu i da će insistirati na raspisivanju prevremenih izbora na jesen, ukoliko na čelo ne dođe koaliciona vlada stranaka koje su pobedile na izborima, a to su evroskeptični pokret „Pet zvezda“ i desničarska Liga.\nPrethodno je mandatar za sastav nove italijanske vlade Ðuzepe Konte vratio večeras mandat predsedniku Matareli, nakon što je Matarela odbio je da prihvati evroskeptika Paola Savonu za ministra ekonomije.\nKonte, slabo poznat profesor prava bez političkog iskustva, predao je listu ministara Matareli u pokušaju da ga uberi da prihvati Savonu i okonča dvomesečni politički ćorsokak, u kojem se našla Italija posle izbora.\nĐuzepe KonteFormiranjeItalijaIzboriKarlo KotareliMandatarNeuspehPaolo savona\nLuiđi Di Majo: Matarelina odluka je neshvatljiva, treba ga smeniti


Policijski čas u Šapcu - RTV Šabac\nPolicijski čas u Šapcu\n4. april 18:45\nZabrana kretanja počela je danas u 13 časova i trajaće do ponedeljka u 5 sati ujutro. Ipak, biće dozvoljena 20-minutna šetnja kućnih ljubimaca večeras od 23h do 1h, kao i sutra ujutro u periodu od 8h do 10h. Plicijski službenici patroliraju gradona, kontrolišući da li se mera zabrane kretanja poštuje, kretanje u vreme policijskog časa moguće je samo uz posebnu dozvolu koju izdaje Ministarstvo unutrašnjih poslova.\nNekolicina sugrađana lepo vreme jutros iskoristila je da poseti gradske parkove. Prema odluci Vlade republike Srbije, zbranjeno je okupljanje i boravak ljudi u parkovima. Naša ekipa bila je sa policijskim službenicima koji u Šapcu kontrolišu da li se ova mera poštuje. Evo kako su danas pre podne izgledali parkovi na Letnjikovcu i Starom gradu.\nDirektor policije Vladimir Rebić rekao je da je od uvodjenja policijskog časa procesuirano 474 penzionera i 2.157 gradjana mladjih od 65 godina zbog kršenja mera ograničenja kretanja. Rebić je kazao za RTS da je do sada "detektovano" 17 policajaca koji su pozitivni na korona virus, a da su za njih 800 uvedene odredjene preventivne mere samoizolacije. Rebić je podsetio da se ovi slučajevi procesuiraju po ubrzanom prekršajnom postupku i da je procena policije da četiri do pet odsto svih učesnika u saobraćaju, bilo vozilom ili peške, do sada nije imalo adekvatnu dozvolu za kretanje.\nPrazne ulice tokom policijskog časa koriste zaposleni u Javnom komunalnom preduzeću „Stari grad“ Šabac. Svakodnevno se dezinfikuju ulice i trotoari, kako u gradskom tako i na seoskom području. Svakog dana je drugačiji raspored, neke ulice već su nekoliko puta dezinfikovane natrijum - hipohloritom, dok će neke biti dezinfikovane narednih dana.\nNovo dečje igralište koje je u izgradnji u naselju Benska bara, prethodne noći je zapaljeno. Na lice mesta izašli su vatrogasci koji su požar ugasili....\nSavska ulica danas je asfaltirana u dužini od 550 metara, čime se radovi u Savskoj aveniji privode kraju. Ovo je sedamdeseta ulica koja se rekonstruiše u...\nDrugu godinu zaredom organizovan je Festival jagode u Culjkoviću. Manifestacija u čast jagodara i crvenog voća, koje se intenzivno gaji u celom Pocerskom...\nBela Reka danas neprepoznatljiva\nBela Reka poslednje je selo Pocerine u koje do pre nekoliko godina niko nije dolazio i kroz koje niko nije prolazio. Danas Bela Reka putem je povezana sa...\nVremenska prognoza - Šabac 25.05.2020.


Deca sa Kosova na moru\nDeca sa Kosova na moru\n29 jula 2013\nDrugu godinu za redom, francuska organizacija Solidarnost za Kosovo organizuje letovanje na moru za četrdesetoro dece iz srpskih enklava na Kosovu, piše B92.\nDeca su juče stigla u letovalište u Čanju.\nArno Gujon, direktor Solidarnosti za Kosovo, smatra da je „ovo putovanje prilika za najsiromašniju decu da po prvi put vide more. To je prilika za njih da prekinu život u izolaciji upoznavajući drugu decu, stvarajući prijateljstva, i istovremeno uživajući u raspustu na mirnom mestu, daleko od posebno teške svakodnevnice.“\nDecu koju su otišla na more u Čanj izabrala Raško-Prizrenska eparhija po socijalnim kriterijumima. Ovo letovanje koje će trajati sedam dana, će biti ispunjeno kulturno-umetničkim aktivnostima, kao što su pozorište ili slikarstvo, ali će takođe biti i ekskurzija brodom do jadranskih ostrva ili do manastira Ostrog. Paralelno sa tim aktivnostima, svakodnevno kupanje će biti prilika da deca nauče da plivaju u školi plivanja!\nOvaj humanitarni projekat u potpunosti finansira organizacija Solidarnost za Kosovo, kojoj su sedamsto donatora iz Francuske dali podršku, kojima je posebno stalo do sreće ovih mališana. Solidarnost za Kosovo je prvo putovanje prošle godine organizovalo u Herceg Novom.\nOrganizacija “Solidarnost za Kosovo” osnovana 2004. broji preko 6 hiljada donatora iz cele Francuske i oko 30 volontera koji učestvuju u radu ove organizacije. Samo u toku 2012. godine organizacija je obezbedila 6 konvoja humanitarne pomoći, letovanje u Crnoj Gori za 40 srpske dece sa Kosova i Metohije i renoviranje osnovne škole „Bora Stanković“ u selu Straža kod Gnjilana. “Solidarnost za Kosovo“ finansira i humanitarnu kancelariju pri Eparhiji raško-prizrenskoj u Gračanici, od koje dobijaju tačne informacije o situaciji i broju najugroženijih srpskih porodica na Kosovu i Metohiji.\nArno Gujon, osnivač ove organizacije, odlikovan je prošle godine medaljom kralja Stefana Dečanskog, a kompanija “Novosti” mu je 17.decembra 2012. dodelila i specijalnu plaketu za “Najplemenitiji podvig godine”.


LSV traži duel kandidata za gradonačelnike | Autonomija\nLSV traži duel kandidata za gradonačelnike\nNovim Sadom posle izbora neće upravljati Aleksandar Vučić, Vojislav Šešelj, Nenad Čanak, Ivica Dačić...\nU saopštenju LSV se ocenjuje da je kampanja za republičke i pokrajinske izbore bacila u medijsku senku lokalne izbore u Novom Sadu.\n„Ostalo je manje od deset dana do izlaska na birališta, a građani i građanke Novog Sada nisu imali priliku da u medijima vide debatu kandidata za gradonačelnike, niti programe koje stranke predlažu za budućnost glavnog grada Vojvodine i drugog po veličini grada u ovoj zemlji“, navodi se u saopštenju LSV.\nTa stranka je ocenila i da će, ako tako ostane, građani na lokalnim izborima u Novom Sadu glasati po opštem utisku, za lidera neke stranke, ne znajući šta ta stranka namerava da uradi u gradu.\nU saopštenju se dodaje i da je činjenica da se gradonačelnik Novog Sada ne bira direktnim izborima nego većinom u Skupštini grada, ali i da gradom posle 24. aprila neće upravljati Aleksandar Vučić, Vojisilav Šešelj, Nenad Čanak, Ivica Dačić niti bilo ko drugi od stranačkih lidera, nego oni koje stranke predlažu za gradonačelnike.\n„Novi Sad više nema vremena za greške. Mora se znati šta je čiji plan za Novi Sad“, poručuje se u saopštenju LSV.\nTa stranka je dodala i da je uverena da bi građani Novog Sada na taj način imali priliku da se uvere da LSV ima najbolji program za taj grad.


Obračun za budućnost SAD: Tramp udara na Gejtsa koga mnogi Amerikanci vide kao profitera od virusa - 26.04.2020, Sputnik Srbija\nOd ishoda društvenog i političkog obračuna predsednika SAD Donalda Trampa i milijardera Bila Gejtsa mogla bi da zavisi budućnost Amerike, a javna bitka će... 26.04.2020, Sputnik Srbija\nEliza Granato je preminula 2 dana nakon što je dobrovoljno primila vakcinu protiv Korone koja je u fazi ispitivanja. Još 4 volontera su kritično. Kon naravno preporučuje da se svi vakcinišemo, a Novak Đoković je šarlatan. Ajd ti prvi Kone\nOsnovni preduslov koji bi danas trebalo da ispunjava medij da bi bio prihvaćen kao slobodan (nezavistan) je da nije finansiran iz Sorošove (Gejtsove) fondacije. To važi za Ameriku, i ceo svet. U Sorošovim medijima, bez obzira da li se vode kao ,,državni" ili ,,slobodni", ogromna je razlika u primanjima između direktora, odnosno glavnog urednika sa jedne strane i novinara sa druge. Najviši rukovodioci bez ostatka sprovode interese globalista, novinari ne smeju ni da pomisle da o tome daju neko svoje mišljenje. Primer iz beogradskog života: novinar donosi u redakciju nekoliko sokova, keks i slatkiše da časti povodom inauguracije predsednika Trampa 20. januara 2017, posle dva sata dobija da potpiše rešenje o penzionisanju.\nbil gejts, kovid 19, komentari i analitika, analize i mišljenja\n20:36 26.04.2020 (Osveženo: 20:39 26.04.2020)\n© AP Photo / Seth WenigBil Gejts\nKakva god bila sudbina peticije kojom se usred pandemije Kovida 19 i predizborne predsedničke kampanje u SAD traži pokretanje istrage protiv Bila Gejtsa, ona će sigurno ojačati Trampovu poziciju među njegovim glasačima, ali i među onima koji nisu opredeljeni između demokrata i republikanaca.\nPolitički analitičar iz Vašingtona, Obrad Kesić, ovako vidi uticaj koji će imati na američko društvo peticija koju je do sada potpisalo oko 450.000 ljudi i koja je osvanula na sajtu Bele kuće.\nPotpisnici traže pokretanje sveobuhvatne i javneistrage protiv Fondacije Bila Gejtsa i njegove supruge Melinde zbog, kako navode, „zločina protiv čovečnosti i zloupotrebe medicine“. Jer, od kako je epidemija novog virusa korona krenula u kineskom Vuhanu kreće i pritisak Gejtsa širom sveta da se napravi vakcina i uvede biometrijsko praćenje ljudi.\nKesić ističe da veliki broj ljudi u SAD ima sumnju prema Bilu Gejtsu i njegovim motivima zato što informacije koje izlaze u javnost ukazuju na to da on ne samo da je ulagao u laboratoriju u Kini, nego i zbog toga što je dosta ulagao u Svetsku zdravstvenu organizaciju (SZO) prema kojoj su Amerikanci dosta kritični. Naročito su se ogolile stvari kada je Tramp naredio ukidanje finansijske podrške SZO, a Gejts uskočio i postao jedan od ključnih finansijera te organizacije.\n© AP Photo / Lauren Victoria BurkePotpisnici peticije u SAD traže pokretanje sveobuhvatne i javneistrage protiv Fondacije Bila Gejtsa i njegove supruge Melinde zbog, kako navode, „zločina protiv čovečnosti i zloupotrebe medicine“\nPotpisnici peticije u SAD traže pokretanje sveobuhvatne i javneistrage protiv Fondacije Bila Gejtsa i njegove supruge Melinde zbog, kako navode, „zločina protiv čovečnosti i zloupotrebe medicine“\nKesić napominje da je, prema percepciji mnogih Amerikanaca, SZO zajedno sa Kinom učestvovala u stvaranju lažne slike o virusu. On dodaje da uz Kinu, oni i Gejtsa vide kao krivca za sve što se desilo od uvođenja vanrednih mera, a posebno za urušavanje ekonomije. Ovog milijardera naročito kritikuju oni koji su sumnjičavi prema Gejtsovim idejama oko vakcine i potrebe da građani koji je prime, ili su preboleli kovid 19, moraju da se nađu u zdravstvenom registru, da budu prađeni i proveravani, zajedno sa njihovim kontaktima. Uvođenje biometrijskog praćenja ljudi vide kao ugrožavanje slobode, bezbednosti i osnovnih ustavnih prava.\n„Iz tih sumnji oni su pokrenuli peticiju imajući u vidu da je Gejts jedan od ključnih aktivista, ne samo u odbrani Kine, nego za podršku za masovnu vakcinaciju populacije u SAD i šire. Trenutno se sakupljaju potpisi, a onima koji su već bili kritični prema Bilu Gejtsu se priključuju i oni koji su dosta zabrinuti za svoju i ekonomsku i finansijsku budućnost svoje porodice,“ objašnjava naš sagovornik.\nTim pre, ističe Kesić, što Gejts zagovara produžetak vanrednog stanja, objašnjavajući to bezbednosnim razlozima, čime je navukao na sebe i bes ljudi koji traže da se istraži njegova uloga u celoj priči o kovidu.\nSagovornik Sputnjika smatra da peticija već ima dovoljno potpisa da privuče pažnju, ali da taj posao još nije završen.\n„Kada se završi sakupljanje potpisa, onda se peticija šalje direktno u Belu kuću i Kongres istovremeno. Od Kongresa se traži da formira odgovarajuće komisije da bi bila istražena cela priča, a od države da američko ministarstvo pravosuđa preduzme krivičnu istragu vezanu ne samo za Gejtsa, nego i za ulogu Kine u širenju virusa. Ali, isto tako, da se istraže svi finansijski tragovi iz perioda pre nego što je došlo do zaraze od kovida“.\nKesić dodaje da još nije jasno šta će administracija da preduzme povodom peticije. Iako će, po njegovoj proceni, biti sakupljen mnogo veći broj potpisa od potrebnog, to, kako kaže, ne obavezuje administraciju ni Kongres da se time bave, iako već ima glasova u Kongresu, pogotovo republikanaca, koji su najavili da će to staviti na dnevni red.\n„To će republikancima mnogo lakše ići u Senatu, nego u Donjem domu gde demokrate imaju većinu, ali generalno, raspoloženje u javnosti u SAD je dosta negativno prema Gejtsu i mislim da se može očekivati neka reakcija administracije samo ne znam u kojoj formi", kaže on.\nNa pitanje, u kojoj meri je suprotstavljenost Trampa i Gejtsa u stvari sukob dve glavne američke struje u predizbornoj kampanji, politički analitičar iz Vašingtona pre svega napominje da su protivnici Trampa toliko prisutni u javnosti sa kritičkim stavovima prema njemu i njegovoj politici da bi se teško moglo govoriti da su oni neka „duboka država". Ta takozvana duboka država se vidi i ne morate da kopate preduboko da biste naišli na nju. Kesić ističe da je reč o delu državne administracije i birokrata koji ne prihvataju da je Tramp legitimni predsednik, smatrajući da kao politička i društvena elita imaju pravo da odlučuju za, kako to oni vide, „dobrobit celog društva“.\nCC0 / Piksabej / Gejts bi iz svojih laboratorija da vakciniše ceo svet, a Tramp kao jedna od najvećih pretnji svetskom globalističkom poretku ometa namere onih koji bi i dalje da budu dominantni i ključni faktor za odlučivanje u celom svetu.\nGejts bi iz svojih laboratorija da vakciniše ceo svet, a Tramp kao jedna od najvećih pretnji svetskom globalističkom poretku ometa namere onih koji bi i dalje da budu dominantni i ključni faktor za odlučivanje u celom svetu.\nI Gejts spada u tu kategoriju ljudi koji imaju uticaj pogotovo zbog ogromnih suma novca koje troši ne samo na podršku nevladinim organizacijama, nego i za medijsku kampanju veoma kritičnu prema Trampu, kaže Kesić.\nOni , kako dodaje, Trampa vide kao jednu od najvećih pretnji svetskom globalističkom poretku koji bi hteli da sačuvaju jer im omogućava da budu dominantni i ključni faktor za odlučivanje u celom svetu.\nSada, napominje on, situaciju sa pandemijom virusa koriste kao novu priliku za rušenje Trampa koji je uvek bio jasan da je globalistički pristup oštetio SAD i doprineo da one ne dočekaju spremno ni izazov sa koronavirusom.\n„Ta borba traje od prvog dana kada je Tramp preuzeo mandat i trajaće do predsedničkih izbora u novembru. Ova peticija pokazuje da Tramp uživa veliku podršku, pogotovo među onim ljudima koji su glasali za njega na prošlim izborima i ostali mu lojalni i gledaju na Gejtsa i na celu tu elitu kao na najveću pretnju ne samo prema državi nego i prema njihovim porodicama“, ocena je sagovornika iz Vašingtona.\n„U velikoj meri je ignorišu i generalno reaguju kao advokati Bila Gejtsa kad god je neka kritika uperena prema njemu, bilo od strane republikanskih članova Kongresa, od konzervativnih medija, ili od strane samog predsednika“.\n26 April 2020, 22:524\n26 April 2020, 22:003


Fakultet sporta i fizičkog vaspitanja u Nišu obeležio godišnjicu rada - JUGPRESS\nFakultet sporta i fizičkog vaspitanja u Nišu obeležio godišnjicu rada\nFakultet sporta i fizičkog vaspitanja Univerziteta u Nišu obeležio je 49 godina uspešnog postojanja i rada. Na ovaj, za fakultet veoma značajan događaj , stiglo je puno telegrama sa lepim željama za što bolji uspeh u radu u narednom periodu, ali iz epidemioloških razloga obeležavanje Dana fakulteta proteklo je skromno.\nU svom govoru dekan Fakulteta sporta i fizičkog vaspitanja profesor dr Milovan Bratić posebno je istakao dugu tradiciju koju fakultet baštini kao i rezultate pre svega naučnog rada profesora. Sa ponosom je istakao da ih mesto koje su zauzeli na Šangajskoj listi, između 150. i 200, stavlja na čelno mesto srodnih fakulteta u zemlji i regionu. Ono što sa nestrpljenjem čekaju u budućnosti jeste zgrada koja bi bila mesto gde bi studenti koji se opredljuju za ovaj fakultet imali još bolje uslove za rad, a to znači i postizanje boljih razultata na studijama.\n‚‚Ove godine u specifičnim uslovima obeležavamo godišnjicu fakulteta ali je to nametnuta situacija.Dobro smo se snašli u novim uslovima rada, dobro smo organizovali nastavu i zadovoljni smo kako smo obavili taj deo posla. Naučna produkcija nam nije smanjena što znači da su kolege radile kao i svih prethodnih godina, završili smo akreditaciju, možemo da se pohvalimo i da smo imali rad koji je među najbolje citiranim radovima u svetu, imali smo nagradu ‚‚žene u nauci‚‚ – istakao je prpfesor dr Milovan Bratić.\nVreme kada se obeležava Dan fakulteta je i trenutak i kada se planira budućnost.\n‚‚Naša je želja da u ovoj školskoj godini i narednoj, dobijemo novi prostor u kome bi smo mogli da radimo i mnogo više i mnogo kvalitetnije. Nastavićemo i sa naučnom produkcijom i nastavićemo da podmlađujemo profesorski kadar na fakultetu što nam je jedan od ciljeva koji je i pokazao dobre rezultate‚‚- istako je dr Milovan Bratić.\nPovodom 49.godišnjice istrajnog i posvećenog rada mladima u nauci, Fakultet sporta i fizičkog vaspitanja u Nišu je dodelio nagrade profesorima, za doprinos u razvoju Fakulteta, kao i studentima sa visokim prosekom ocena.\nNeka Vaš komentar bude prvi na "Fakultet sporta i fizičkog vaspitanja u Nišu obeležio godišnjicu rada"


Naslovna » Izlasci » Muzika » Koncerti » Severina po prvi put u Sava centru\nSeverina (foto: Aleksandar Zec)\nNeko drugi 18. januar 2015. Koncerti Postavite komentar\nPosle nezaboravnih koncerata najuspešnije regionalne turneje „Dobrodošao u klub“, Severina po prvi put u karijeri nastupa u Sava centru. Tim povodom, beogradsku publiku očekuje jedan poseban, intimni performans hrvatske muzičke dive.\nUz najveće hitove sa albuma „Dobrodošao u klub“ koje su od objavljivanja prvog singla „Brad Pitt“, uz „Uno Momento“, „Alcatraz“ i „More tuge“ do danas na YouTube-u pregledane više od 150 miliona puta, Severina će izvesti i neke svoje najdraže kompozicije koje publika nema priliku često da čuje u klubovima i dvoranama.\nUlaznice su u prodaji na blagajni Sava centra i na prodajnim mestima Eventima. Cene su: 1.900, 2.300, 2.600 i 3.000 RSD. (danubeogradu.rs)\nTagovidub izlasci koncerti muzika sava centar severina vesti\nPrethodni Otvoreni tržni centar: „Buvljak“ u glavi urbanog isposnika\nSledeći Legende 7. februara u Sava centru


Lukač: Oba skupa u Banjaluci protekla mirno – mojKontakt portal – Radio Televizija Kontakt\nLukač: Oba skupa u Banjaluci protekla mirno\nMinistar unutrašnjih poslova Republike Srpske Dragan Lukač izjavio je Srni da su oba skupa u Banjaluci protekla mirno i da su političari pokazali odgovornost prema Republici Srpskoj i narodu.\nLukač je potvrdio da je više od 2.000 policajaca obezbjeđivalo oba skupa, te da se u samom dolasku u svim autobusima nalazio policajac Ministarstva unutrašnjih poslova Republike Srpske.\n“Autobusi su prihvaćeni na punktovima, dovedeni na skupove i nakon završetka ispraćeni su iz Banjaluke u pratnji policije”, naglasio je Lukač.\nPrema njegovim riječima, bilo je mnogo najava da mogu da se dese razne loše stvari i da pojedinci mogu da iskoriste skupove, naročito najavljene protestne šetnje da bi izazvali probleme, nerede i haos u Banjaluci.\n“Drago mi je na kraju što su prvaci i jednog i drugog političkog bloka prihvatili sugestije policije i rješenja da odustanu od protestnih šetnji mada su lideri opozicije insistirali na tome, čak i jutros prije održavanja skupa, a na kraju su prihvatili sugestije policije i odustali su od toga i na taj način izbjegli sve moguće nerede u gradu”, rekao je Lukač.\nOn je istakao da su na taj način političari pokazali zrelost i odgovornost prema Republici Srpskoj i prema narodu. “Moram da pohvalim takve odluke ovaj put”, dodao je Lukač.\nOn je naveo da je, prema evidencijama MUP-a, u grad ušlo 139 autobusa Saveza za promjene i 251 autobus SNSD-a i drugih partnerskih stranaka u vlasti, kojim se poslije pridružio jedan broj ljudi.\nNa Trgu Krajine u Banjaluci je održan miting u organizaciji stranaka na vlasti, predvođenih SNSD-om, dok je u Parku “Mladen Stojanović” održan protestni skup u organizaciji opozicionog Saveza za promjene.\nStiže zahlađanje, snijeg na višim planinama\nBarselona novi-stari prvak Španije


Dogovor CG i BiH o razgraničenju\nPredsedavajući Predsedništva BiH Dragan Čović i predsednik Crne Gore Filip Vujanović\nSporazum o razgraničenju Crne Gore i Bosne i Hercegovine biće potpisan krajem avgusta u Beču, saopšteno je nakon sastanka crnogorskog predsjednika Filipa Vujanovića sa predsjedavajućim Predsjedništva BiH, Draganom Čovićem.\nVujanović i Čović sastali su se u Tivtu gdje su razgovarali o odnosima dvije države koje, kako je ocijenjeno, nije pokvarila ni nedavna polemika oko pitanja Sutorine.\nVujanović je novinarima kazao da je na sastanku konstatovano da je to pitanje, koje je izazvalo blagi zastoj u odnosima dvije države, arhivirano.\n“I da ćemo krajem mjeseca biti prisutni potpisivanju Sporazuma o granici koji će potpisati članovi naše dvije vlade”, rekao je Vujanović.\nOn je precizirao da će to biti uvodni dio Bečkog samita koji je posvećen afirmaciji evropskih integracija i projektima infrastrukture.\n“Bila je ovo prilika da zajednički podržimo i ohrabrimo projekte dvije vlade, kao i vlade regiona zapadnog Balkana, da iskoristimo te projekte, obezbijedimo njihovo finansiranje i dobru dinamiku, i da svi zajedno zaželimo da se Evropska unija snažnije uključi u regionalno povezivanje”, naveo je Vujanović.\nČović je kazao da je posebno značajno što će Sporazum o razgraničenju sa Crnom Gorom biti prvi koji BiH potpisuje sa nekim od susjeda.\n“Ratifikacijom ovog Sporazuma i njegovim potpisivanjem definitivno se rješava granica između naše dvije države”, rekao je on.\nČović je kazao da je Crna Gora napravila veliki iskorak na evropskom putu.\n“Mi je moramo sustizati, i naše opredjeljenje je vrlo jasno – evroatlantski put BiH, drugog puta nema”, dodao je on i poželio Crnoj Gori da već ove godine “završi svoj NATO put”.\nVujanović je dodao da je Crna Gora spremna da sličan sporazum uskoro potpiše i sa Kosovom, na osnovu granične linije koju je utvrdio Ustav iz 1974. godine:\n“Mi smo spremni odmah da ga potpišem i nadam se da ćemo naći način da to učinimo. To pokazuje da mi kvalitetno rješavamo osjetljiva pitanja. Važno je da se iz Beča uputi poruka da je pitanje granica pitanje koje smo sami spremni da riješimo”, kazao je crnogorski predsjednik.\nVujanović se nada da će opravdanost tako utvrđene granice razumjeti i lider Alijanse za budućnost Kosova Ramuš Haradinaj.


Prva žrtva “Agrokora” – dobavljač “AWT International” u predstečajnom postupku\nKompanija “AWT International” pokrenula je predstečajni postupak zbog nemogućnosti podmirenja dospelih regresnih obaveza prema bankama po osnovu neisplaćenih menica “Konzuma”, kao glavnog dužnika, koji je, inače, deo sistema “Agrokor”-a, objavio je taj distributer robe široke potrošnje.\nKako se navodi u saopštenju kompanije, Trgovački sud u Zagrebu je 14. juna 2017. godine prihvatio predlog “AWT”-a za pokretanjem predstečajnog postupka.\n“Razlog zbog koga je Uprava kompanije odlučila da pokrene ovaj postupak je nemogućnost podmirenja dospelih regresnih obaveza prema finansijskim institucijama po osnovi neisplaćenih menica “Konzum”-a, kao glavnog dužnika. S obzirom na to da zakon o vanrednoj upravi nad društvom “Agrokor” i povezanim društvima predviđa namirenje poverilaca u roku od 12 do 15 meseci, isplata regresnog duga pre tog roka umesto glavnog dužnika predstavlja “AWT”-u neispunjivu obavezu”, ističu iz “AWT”-a.\nNaglašavaju i kako predstečajni postupak omogućava “AWT”-u redovno funkcionisanje i uređenje odnosa sa poveriocima, kao i zaštitu poslovnih partnera, kupaca, dobavljača i zaposlenih.\nSedište “AWT”-a je u Zagrebu, a osim u Hrvatskoj, kompanija posluje u Sloveniji, Srbiji, Makedoniji i Bugarskoj. Među partnerima tog distributera su i brendovi kao što su “Barilla”, “Fructal”, “Henkel”, “Lego”, “Nestle”, “Danone”, “Milford”.


Mladi zaječarski kik bokseri U FINALU PRVENSTVA CENTRALNE SRBIJE\nProteklog vikenda u Negotinu održano je prvenstvo centralne Srbije u kik boksu, disciplina ful kontakt.\nPioniri Luka „Beba“ Mihajlović i Luka „Živa“ Živić, na pomenutom prvenstvu predstavljali su grad Zaječar i Kik boks klub „019 Fight Team“. Mladi borci su u polufinalnim mečevima pružili odlične partije i bez većih poteškoća stigli su do finala i borbe za najsjajnije odličje. Finalne borbe boraca bile su izuzetno teške, jer su se borili sa iskusnijim takmičarima, koji iza sebe imaju desetak mečeva.\nOdlično su se borili, pružali snažan otpor i napadali, ali nije bilo dovoljno da se osvoji zlato, koje je za nijansu izmaklo ovog puta, što je bio slučaj kod mladog Mihajlovića, kome je zlato izmaklo za dva boda.\nMedjutim, treneri su izuzetno zadovoljni i kako kažu, bogatiji za još jedno iskustvo.\n„Veoma smo ponosni na naše mlade borce, na pokazanom u ringu, kao i u sali. Biće oni veliki šampioni, sjajni borci i sigurni smo jos bolji ljudi. Zlato ovog puta nije završilo u našim rukama, ali smo zato bogatiji za jedno veliko iskustvo i videli smo da našim šampionima nedostaje još samo malo treninga da postanu nezaustavljivi u ringu, što ćemo i dokazati na nekom od sledećih turnira“, kažu u Kik boks klubu „019 Fight Team“.\nkik-boks mladi zaječar\nFK „Timok 1919“ ponovo u Srpskoj ligi...


Pregovori počeli, stavovi dijametralno suprotni\nVodiću pregovarački proces sledeći principe Kontakt grupe o statusu Kosova, izjavio je u sredu u Prištini Marti Ahtisari, specijalni izaslanik UN za status. Na završetku posete Kosovu, kojom je označen početak pregovora, Ahtisari je istakao kako je neophodno da se uporedo sa pregovorima nastavi proces ispunjenja standarda.\nSpecijalni izaslanik Ujedinjenih nacija za pregovore o statusu Kosova Marti Ahtisari izjavio je kako će u svom radu slediti principe međunarodnih faktora o budućem statusu Kosova. To se odnosi na smernice Kontakt grupe i Saveta bezbednosti za status, koje podrazumevaju da nema povratka na stanje pre 1999. godine, nema podele, a ni spajanja Kosova sa nekom drugom državom:\n“Vodeći pricipi koje su objavili Kontakt grupa i Savet bezbednosti UN su važan okvir za moj rad i mog zamenika Alberta Roana, a od Saveta bezbednosti zavisi kako će izgledati buduće rešenje.”\nUpitan koliko smatra da bi Bosna i Hercegovina sa Republikom Srpskom, mogla biti model za rešenje statusa Kosova, Ahtisari je odgovorio:\n“Ne smatram da je neophodno da se kao primer uzme Bosna i Hercegovina. Verujem da Kosovo treba odvojeno gledati.”\nAhtisari je istakao kako će dinamika i trajanje pregovaračkog procesa zavisiti od učesnika i situacije na terenu:\n“Vremensko trajanje procesa zavisi od toga koliko su strane spremne da sarađuju, stoga nema ograničenja, ali ćemo ići što je brže moguće.”\nNe iznoseći detalje, Ahtisari je rekao da će se u prvoj fazi pregovora odvijati šatl diplomatija, naglasivši da se Priština i Beograd ne mogu naterati na direktne razgovore.\nNaredne sedmice Ahtisari će se u Beču, gde će biti sedište specijalnog izaslanika za status, sastati sa predstavnicima zemalja članica Kontakt grupe.\nPolitički predstavnici kosovskih Srba su danas u razgovoru sa izaslanikom UN za pregovore o statusu Marti Ahtisarijem izjavili da Srbi ne žle da žve u nezavisnom Kosovu i da je za njih takvo rešenje neprihvatljivo. Srbi su izjavili kako je njihovo mesto u pregovaračkom timu Beograda.\nZa kosovske Srbe nezavisnost Kosova je neprihvatljiva. To je stav koji su politički predstavnici Srba sa Kosova preneli specijalnom izalsniku UN za pregovore o statusu Kosova Martiju Ahtisariju.\nPredstavnici različitih srpskih političkih stranaka, uključujući “Srpsku listu za Kosovo i Metohiju” i Srpsko nacionalno veće (SNV), razgovarali su u sredu Prištini sa Ahrisarijem. Oliver Ivanović, iz Srpske liste, zatražio je da se do budućeg statusa dođe odgovarajućim procesom:\n“Upozorili smo da ovo mora biti proces, koji će trajati uz istovremeno sazrevanje društva, a i sazrevanje političkih lidera koji moraju shvatiti da sila nije sredstvo. Do sada su se mnoge stvari ovde postigle upravo silom i nasiljem.”\nPredstavnik Srpskog nacionalnog veća Milan Ivanović izjavio je kako je Ahtisariju preneo zabrinutost da ni šest godina posle rata na Kosovu nema napretka, te da je Misija UN doživela neuspeh. Milan Ivanović kaže da su Srbi jedinstveni u stavu da nezavisnost nije prihvatljiva:\n“Mi smo još jednom ponovili da nezavisno Kosovo apsolutno nije prihvatljivo za Srbe. Ali mi se zalađemo za jedan kompromis u skladu sa međunarodnim dokumentima, sa Rezolucijom 12 44, koja govori o najvišem stepenu autonomije za Kosovo.”\nPolitički predstavnici kosovskih Srba su Ahtisariju preneli kako je u procesu vođenja pregovora njihovo mesto u jedinstvenom pregovaračkom timu Beograda. Srpski lideri su izjavili kako im je Ahtisari preneo da će se rešenje za status naći u okviru principa Kontakt grupe, a da će konačnu odluku doneti Savet bezbednosti UN.\nPregovarački tim Prištine za status Kosova predao je u utorak specijalnom predstavniku Ujedinjenih nacija za pregovore o statusu dokument o projektu za nezavisnost Kosova. Albanski lideri su izjavili da su sada i zvanično počeli razgovori o budućnosti Kosova.\nIako se zalaže za nezavisnost, kosovska strana neće ometati međunarodni put za rešenje statusa i u tom procesu daće svoj doprinos, saopšteno je nakon sastanka članova pregovaračkog tima za status Kosova sa specijalnim izaslanikom Ujedinjenih nacija za status Martijem Ahtisarijem. Pregovarački tim Prištine uručio je Ahtisariju svoju platformu za razgovore, čime je, prema rečima predsednika Kosova Ibrahima Rugove, počeo pregovarački proces:\n“Naša delegacija je Ahtisariju predala dokument o projektu za nezavisnost Kosova i njenom što bržem priznanju.”\nDokument o nezavisnosti sadrži smernice o bezbednosnim garancijama za manjine, procesu decentralizacije, budućnosti Kosovskog zaštitinog korpusa i integraciji Kosova u Evropsku uniju i NATO. I dok se platforma Prištine zasniva na nezavisnosti, stav Beograda je da Kosovo mora da dobije autonomiju, stoga se smatra da zbog ova dva suprotna stava Ahtisarijev posao neće biti nimalo lak.\nUpitan da li će kosovska delegacija prihvatiti dijalog sa Beogradom, Rugova nije direktno odgovorio, već je naglasio kako on čitav proces vidi kao međunarodni sastanak o Kosovu, kome će prisustvovati predstavnici međunarodne zajednice, susednih zemalja, a samim tim i predstavnici Srbije:\n“Iako insistiramo na direktnom priznanju nezavisnosti, mi nećemo ometati međunarodni put za rešenje statusa.“\nMarti Ahtisari je u manasti ru Visoki Dečani razgovarao sa episkopom Teodosijem i protosindjelom Savom. Vladika lipljanski i iguman manastira Visoki Dečani Teodosije izjavio je kako je, bez obzira na status, srpskim manastirima još uvek potrebna međunarodna zaštita:\n“Očekujemo u procesu budućih razgovora o statusu i budućim rešenjima da će naše svetinje biti dugoročno zaštićene i da će međunarodna zajednica posebno tome posvetiti pažnju.”\nEpiskop Teodosije je rekao da sa Ahtisarijem nije razgovarano o političkim pitanjima jer, kako je istakao, to nije posao Crkve. Prema rečima Teodosija, Srpska crkva očekuje da se za Kosovo iznađe rešenje koje će omogućiti normalan život svih zajednica i da budu zaštićena prava manjina:\n“Svako rešenje koje to ne bude uključilo, neće biti niti pravdeno niti trajno rešenje. A sada, kakvo će rešenje biti, niti zavisi od nas, niti smo mi pozvani da o tome sada govorimo.”


Odnosi Srbije i Hrvatske iskreniji nego ikada | Predsednik Republike Srbije\n06.10.2013. - 19:05\nOdnosi Srbije i Hrvatske iskreniji nego ikada\nZAGREB - Predsednik Srbije Tomislav Nikolić ocenio je da je stanje međudržavnih odnosa Srbije i Hrvatske “bolje nego što je ikada bilo” zato što je, kako je rekao, “iskrenije nego što je ikada bilo”.\nNikolić, koji će se sa hrvatskim predsednikom Ivom Josipovićem sresti u Beograu 16. oktobra, kaže da svuda vidi dobre osnove za saradnju dve države i dodao da i problem mogu biti dobar osnov za saradnju, ako ih “rešavamo u dobroj veri”.\n"Naravno da sve moramo popraviti, lečiti bolna mesta, moramo zatvoriti čelična vrata svoje prošlosti i to ostaviti istoriji, ostaviti sećanja i okrenuti se sadašnjosti i budućnosti”, naveo je predsednik Nikolić u intervjuu zagrebačkom “Jutarnjem listu”.\n“Mislim da smo predsednik Josipović i ja spremni da otvorimo one teme koje zapravo još uvek predstavljaju kamen spoticanja u odnosima Srbije i Hrvatske. To će biti prilika da rešimo otvorena pitanja, a ne prilika da podsećamo jedni druge na to što jedni drugima nismo rešili, odnosno što smeta dobrim odnosima naših država i naša dva naroda”, naveo je predsednik Nikolić.\nOn je uveren da će prilikom predstojećeg susreta, do kojeg je smatra trebalo da dođe mnogo ranije, sa svojim gostom razgovarati o granici, o pitanju srpske imovine, nerešenim pravima, posebno penzijskih, i svih ostalih, kao i o nestalim osobama.\n“Zaista sam otvoren za temu o nestalim osobama, jer se povremeno u javnosti spominje priča da i u Srbiji ima nekih grobnica, još uvek neotkrivenih, gde su pokopani hrvatski građani. Voleo bih da mi se ukaže na te lokacije i prekopaćemo svaki centimetar kako bi tu anatemu skinuli sa svojih leđa”, poručio je predsednik Srbije.\nOn je dodao da će sa Josipovićem, koji prvi put dolazi u zvaničnu posetu Beogradu, razgovarati i o pravima Hrvata u Srbiji i o pravima Srba u Hrvatskoj, o odnosima s onima koji to, kako je rekao, naše otopljenje odnosa kvare, o različitim vidovima demonstracija sile protiv države, onih koji se pod plaštom lažnog patriotizma, i posebno u Hrvatskoj, sukobljavaju i sa svojom vladom, s demokratskim načelima i sa svojim ustavnim poretkom.\nPredsednik kaže da mnogo očekuje od privreda dveju zemalja, imajući u vidu činjenicu da ni Srbija, ni Hrvatska, a ni Slovenija koja je u to uključena, nemaju proizvod za svetsko tržište.\n“Ali svi zajedno mogli bismo da se vratimo na stara tržišta koja su Srbiji ponovo dostupna po vrlo povoljnim uslovima, koje ni Slovenija ni Hrvatska, kao članice Unije ne mogu imati”, rekao je Nikolić istakavši da takođe očekuje da svim građanima regiona bude bolje. Predsednik, naime, misli da on i njegov hrvatski kolega, jedan u drugome, imaju prave sagovornike za saradnju.\n“Misli da će i prednik Josipović iskoristiti priliku da pokrene najvažnije teme - ja takođe”, rekao je predsednik koji se do sada sa Josipovićem sreo nekoliko puta na raznim skupovima.\nNikolić je napomenuo i da on drugačije obavlja funkciju predsednika Republike u odnosu sa njegove prethodnike - doslovce u skladu sa Ustavom Republike Srbije.\n“Ne ponižavam vladu, ne stavljam je podređeni odnos u odnosu na predsedničku funkciju. Vlada je dužna da vodi spoljnu i unutrašnju politiku, ona je odgovorna za to, s njom mogu da sarađujem, s obzirom na to da predstavljam Srbiju u zemlji i inostranstvu, to je na neki način vođenje spoljne politike , u potpunoj saglasnosti s Vladom Republike Srbije. Želim da premijer i vlada, odnosno resorni ministri, sarađuju između sebe, što se pokazalo da nije dovoljno da samo predsednici iskažu visok stepen razumevanja, pa čak i prijateljstva, ako to ne prenesu na ostale nivoe vlasti i ako to ne stigne do svakoga građanina pojedinačno”, naveo je Nikolić.\nOn je ukazao da, kada nema aktivne saradnje na svim nivoima, stiče se utisak da predsednici postoje samo radi sebe, da su se izdvojili u svojoj citadeli i da ne brinu o tome šta se dešava s narodom, a da posebno ne brinu o tome mogu li svojoj vladi olakšati posao ili ne.\n“Dakle, moja je nedvosmislena želja da, ne samo gospodin Josipović i ja, već svako u svom domenu sarađuje s kolegom iz druge zemlje, zato što je to jedini pravi način da ponovo uspostavimo odnose poštovanja. Jer zbog bolne prošlosti neko vreme među nama neće biti ljubavi”, naveo je predsednik Srbije.\n"Ja sam postavio Vučića za borbu protiv korupcije"\nNikolić je izjavio da se prvi potpredsednik Vlade Srbije Aleksandar Vučić nije sam "stavio na čelo" borbe protiv korupcije, već da ga je na tu funkciju postavio on jer je Vučić "jedini stopostotno sposoban za taj posao".\n"Ja sam ga postavio na tu funkciju sa koje može direktno, operativno da rukovodi timom koji se bori i protiv korupcije i protiv organizovanog kriminala. Postavio sam ga na čelo borbe protiv kriminala i korupcije zato što je on jedini stopostotno sposoban za taj posao i moja odluka se pokazala ispravnom", rekao je predsednik Nikolić.\nPredsednik je rekao da je borba protiv korupcije u zamahu, da je korupcija zlo koje vas, kako kaže, sprečava da se i ekonomski razvijate i da obezbedite socijalnu sigurnost svojih građana.\n"Korupcija je način da pojedinci postanu bogati, a država osiromaši. Srbija je prožeta korupcijom zato što više od deset godina nije promenjena vlast, a osnova za borbu protiv korupcije, osnova za demokratiju je promena vlasti", kazao je Nikolić, napomenuvši da Vučić ima primarni zadatak da otkrije izvore korupcije.\nNikolić napominje da je Srbija angažovala i stručnjake iz inostranstva, jer "nikada niste sigurni da delite informacije o korupciji sa ljudima koji možda već nisu u tom kolu".\nKad je u pitanju Kosovo, Nikolić je rekao da priznanje Kosova nije uslov za početak pregovora za članstvo Srbije u EU i napominje da "ako neko može biti član (EU) a da nije priznao nezavisnost Kosova, može i postati član a da ne prizna nezavisnost Kosova i Metohije".\n"Priznanje Kosova nije uslov za početak pregovora i za članstvo u EU. Evropska unija ima pet članica koje nisu priznale nezavisnost Kosova i Metohije, pa nisu isključene iz EU", naveo je Nikolić.\nUostalom, dodao je, EU ima odluku o statusnoj neutralnosti, u svom ponašanju u odnosima između Srbije i privremenih institucija samouprave u Prištini.\n"EU, naravno, donosi odluke pod opterećenjem saznanja da su uticajne članice priznale nezavisnost Kosova i Metohije. Srbija vrlo uspešno izražava svoj stav da ne može biti priznata samoproglašena nezavisnost Kosova i Metohije, ali da Srbija može učestvovati u razgovorima s institucijama iz Prištine, kako bi se život građana na Kosovu i Metohiji normaliziovao i stvorile demokratske institucije", kazao je predsednik Nikolić.\nPodsetio je da je do sada više puta javnosti rekao da je njegovo opredeljenje potpuno jasno.\n"To je opredeljenje moje prošlosti, mog vaspitanja, mog detinjstva, moje sadašnjosti. Sigurno neću podržati odluku da Srbija prizna nezavisnost Kosova i Metohije tako što bih se složio sa tim da Kosovo i Metohija više nisu u sastavu Republike Srbije".\nO tome bi, kako kaže, morao da razmišlja i tek kada bi narod promenom Ustava doneo takvu odluku - "tada bih se složio s narodom, ili kao neko ko se čak sa tim ne slaže, sklonio i prepustio drugima koji se mogu sa takvom odlukom pomiriti, da nastave da vode Srbiju".


Prikupljen novac za kupovinu kuće Teu i Matei Oliva | Herceg Televizija Trebinje\nPrikupljen novac za kupovinu kuće Teu i Matei Oliva\nOmladinski pokret "Foča" prikupio je 25.000 KM za kupovinu kuće bratu i sestri Teu i Matei Oliva, koji sa djedom Slavkom Olivom žive u neuslovnom objektu na Dobrom Polju, opština Kalinovik.\nPredsjednik Omladinskog pokreta Mladen Mandić istakao je da je prikupljeno nešto više od 26.000 KM, te da još nije uplaćen sav novac iz kutija koje su postavljene u Lukavici i Foči.\n"Kuća u Trnovu spremna je za useljenje. Sutra završavamo posao sa notarom, tako da očekujemo da će Teo i Matea sa svojim đedom preći u novi dom već u subotu", rekao je Mandić.\nOn je napomenuo da akcija prikupljanja novca još traje u školi u Kalinoviku, vrtiću "Čika Jova Zmaj" i Osnovnoj školi "Sveti Sava" u Foči, te da će višak sredstava biti upotrijebljen za pomoć đeci.\n"Višak ćemo utrošiti za plaćanje računa za struju i druge potrepštine. Njihov djed ostvariće pravo na penziju tek u novembru sljedeće godine, kada puni 65 godina, tako da će im svaka pomoć dobro doći", rekao je Mandić.


Izvor: SrbijaDanas.com, 24.Jan.2020, 17:49\nDo kraja januara Rezolucija o ugroženosti Srba u Crnoj Gori\nStudenti Beogradskog univerziteta pokrenuće do kraja januara inicijativu pod nazivom "Rezolucija o ugroženosti Srba u Crnoj Gori", kao podršku srpskom narodu i Srpskoj pravoslavnoj crkvi u Crnoj Gori.\nKako je najavljeno - studenti će za pokretanje inicijative skupiti potpise 30.000 građana.\nStudenti su u Beogradu već organizovali proteste podrške, a danas će održati još jedan — u 18 časova na platou ispred crkve Svetog Marka.\nU gradovima širom Crne Gore, ali i Srbije i regiona, četvrtkom i nedeljom se vernici okupljaju na organizovanim litijama i molebanima.\nSudeći po brojnosti - narod Crne Gore je oborio...\nVečernje novosti: Beograd opet na nogama: Veliki protest podrške srpskom narodu i SPC u Crnoj Gori\nJoš jedan skup podrške srpskom narodu u Crnoj Gori\nNa platou ispred Crkve Svetog Marka večeras je počeo još jedan skup podrške srpskom narodu i Srpskoj pravoslavnoj crkvi u Crnoj Gori, koji organizuju Studentski klub Pravnog fakulteta, studenti Univerziteta u Beogradu i druge studentske organizacije.


Christian Panucci novi selektor reprezentacije Albanije - SAHAR Balkan\nChristian Panucci novi selektor reprezentacije Albanije\nSAHARTV - Italijanski nogometni stručnjak Christian Panucci danas je i zvanično predstavljen kao novi selektor reprezentacije Albanije.\nBivši italijanski reprezentativac je po potpisivanju ugovora sa čelnikom Nogometnog saveza Albanije Armandom Dukom izjavio da odluka o preuzimanju albanske reprezentacije nije bila teška te da mu je glavni cilj plasirati se na Europsko prvenstvo 2020. godine.\nItalijan je na klupi reprezentacije Albanije zamijenio Giannia de Biasija, koji je Orlove doveo do Europskog prvenstva u Francuskoj 2016. godine, ali je polovinom prošlog mjeseca podnio ostavku. Panucci na današnjoj konferenciji u Tirani nije štedio riječi hvale za svog sunarodnjaka.\nNagađalo se da bi Albaniju mogao preuzeti i Safet Sušić, nekadašnji selektor fudbalske A reprezentacije BiH, koji je Zmajeve odveo na jedino veliko takmičenje, SP 2014 u Brazilu, ali posao nije završen, a Pape će ostati u Turskoj.\nJul 19, 2017 15:57 Europe/Sarajevo\n''Izrael danas'' otkrio motive iza kulisa prikom posjete jordanskog kralja Ramallahu\nZapovjednik Generalštaba iranske armije stigao u Ankaru\nTalibani poslali otvoreno pismo Trumpu\nTrump suočen s protestima po dolasku u svoj dom u New Yorku\nIrak: Počele operacije oslobađanja Tel-Afara


Merkelova podržava pregovore EU sa Turskom › Made-in-Germany.rs\nMerkelova podržava pregovore EU sa Turskom\nNemačka kancelarka Angela Merkel podržava nastavak pregovora o pristupanju Turske Evropskoj uniji (EU), prenosi „AP“.\nNakon sastanka sa turskim premijerom Redžepom Tajipom Erdoganom, Merkelova je govoreći o pregovorima o pristupanju Turske EU, izjavila da podržava “što je pre moguće” otvaranje pregovaračkih poglavlja koja se odnose na pravdu i ljudska prava. Ona je tom prilikom zamerila Turskoj po pitanju nezavisnosti pravosuđa, koja je dovedena u pitanje načinom upravljanja Ankare nedavnim skandalom zbog korupcije.\nPregovori Turske o pristupanju EU počeli su 2005. godine, ali su već duže vreme u zastoju, uglavnom zbog spora Turske sa Kiprom, koji je član EU, ali i zbog sumnji prisutnih u samoj Uniji povodom prijema zemlje sa velikim brojem stanovnika, pretežno muslimana.\nTurski premijer Redžep Tajip Erdogan u razgovoru sa Angelom Merkel zatražio je od Nemačke veću podršku Turskoj u procesu evropskih integracija.\nRusija napušta „Južni tok“\nUsaglašavanje propisa o slobodi kretanja radnika\nKoliko će trajati i koja je cena koštanja pregovora sa EU\nOd MiG na 05/02/2014 / AKTUELNO / Ostavite komentar\nDodatnim oporezivanjem sprečiti državni bankrot


19.10.2020 / 20:00 Politika - Banjaluka\nKo će od funkcionera Demokratskog narodnog saveza, zbog odluke ove stranke da napusti vladajuću koaliciju, biti smijenjen, još nije poznato.\nČeka se izjašnjavanje gradskih i opštinskih odbora DNS-a, o tome da li podržavaju odluku vrha političke partije, koje bi trebalo da bude završeno za dva dana. U SNSD-u kažu da nisu bili nezadovoljni saradnjom sa DNS-om, već načinom na koji su vodili Јavno preduzeće Puteve Srpske.\nDug je spisak funkcionera DNS-a u institucijama Srpske i na nivou BiH, ali i u javnim preduzećima. Najavljenih smjena kadrova Demokratskog narodnog saveza, kao posljedice raskida koalcije sa SNSD-om, još nema. To će zavisiti od konačne odluke gradskih i opštinskih odbora. U SNSD-u kažu da se danas u Loparama i Ugljeviku uvjerili da ima onih u DNS-u koji ne podržavaju odluku glavnog odbora.\n- Gdje god ostane opštinski odbor uz koaliciju, mi ćemo pozdraviti i nećemo dirati njihove ljude. Gdje god dođemo u opštinski odbor tu je DNS privržen koalciji - rekao je predsjednik SNSD-a Milorad Dodik.\nI potpredsjednik SNSD- a Radovan Višković se nada da će mnogi opštinski odbori DNS-a podržati i ostati privrženi koaliciji.\nDa je DNS iz Lopara za koalciju sa SNSD-om potvrdio je i potpredsjednik Demokratskog narodnog saveza i ministar saobraćaja i veza Đorđe Popović.\nLopare i Ugljevik nisu jedini odbori koji nastavljaju da podržavaju koaliciju. U telefonskom razgovoru član Glavnog odbora DNS-a i Gradskog odbora Gradiška, Boris Krčmar, se nada da će sutra Demokratski narodni savez iz Gradiške ostati pri ranijoj odluci da podrži SNSD-ovog kandidata za gradonačelnika i da će na taj način reći da nisu saglasni sa raskidanjem koalicije na republičkom nivou.\nI kandidat za gradonačelnika Banjaluke Igor Radojičić vjeruje da podrška banjalučkog gradskog odbora njemu neće izostati.\n- Zahvalan sam našem koalicionom partneru i za nas to partnerstvo u Banjaluci i dalje važi bez obzira na komplikaciju koja se desila na republičkom nivou - rekao je Radojičić novinarima u Banjaluci.\nSaopštenjem za javnost oglasio se i predsjednik DNS-a i bivši direktor Puteva Srpske Nenad Nešić. Između ostalog navodi da je njegova politička partija lojalna isključivo interesima ljudi u Republici Srpskoj. Takođe, smatra da Republika Srpska godinama nije imala priliku na šta pozvati rukovodstvo Srbije osim na otvaranje objekata koje je Srbija finansirala.\n- DNS je donio odluku da to promijeni. Ni protiv koga, nego za dobro ljudi i života potrebna je promjena, drugačiji pristup u politici, više razumijevanja između vlasti i opozicije - saopšteno je iz DNS-a.\nU SNSD-u podsjećaju da je DNS odlučio da napusti koaliciju jer im je ukazano na loše poslovanje jednim resursom kojim su upravljali kadrovi ove stranke.\n- Mi smo samo imali problem sa jednim sektorom koji se zove putna privreda gdje nismo bili zadovoljni upotrebom resursa, odnosno zloupotrebom. Rekli samoda to moremo da promijenimo, ali nismo rekli da rskidamo koaliciju. Oni su, ipak, donijeli takvu odluku - istakao je Dodik.\nMi nismo bili zadovoljni sa korištenjem jednog resursa, koji je resurs Republike Srpske, a ne jednog pojedinca. To, ipak nema veze sa odnosom SNSD-a i DNS-a - rekao je premijer Višković.\nU vladajućoj koaliciji javljali su se određeni problemi, ali u predizbornoj kampanji nije vrijeme da se prekida saradnja, smatra predsjednik SP Petar Đokić.\n- Nije vrijeme da građane pokušamo animirati na takvim potezima, nego da što kvalitetnije predstavimo šta to pojedinačno kao partije mislimo da možemo da uradimo za svaku lokalnu zajednicu u Republici Srpskoj - rekao je Đokić.\nPremijer Višković kaže da vladajuća koalicija neće izgubiti većinu ni kada bi svih sedam poslanika DNSa otišlo u opoziciju. To znači da ne mogu da sruše Vladu.


Uspesi učenika Tehničke škole – TV Kikinda\nPočetkom marta, kada su počela sva takmičenja, učenici Tehničke škole, već po tradiciji nizu uspehe na svim poljima. Saobraćaj, mašinstvo, područje elektrotehnike, motivišu ove đake da koristeći i svoje slobodno vreme, što bolje savladaju gradivo, ali ga i nadograđuju nizom priprema za takmičenja, u kojima im pomažu nastavnici. Direktorica Nadica Bogdan, smatra da je dobra saradnja, ustvari temelj, koji su ovi đaci izgradili baš u ovoj školi, što je izuzetna smernica za dalji napredak, a ujedno je iskoristila priliku da još jednom pohvali rad kolektiva škole.\nMeđu učenicima su republički pobednici iz raznih predmeta, zatim đak generacije, kao i učesnici međunarodnih takmičenja. Ovoj plejadi dobrih i uspešnih đaka pridružio se i Boris Mihajlov, koji je pre dve godine došao iz Rusije, a već je uspeo da se plasira na takmičenju, lagano savladavši jezičke barijere. Nastavnica programiranja, Jasmina Almaši kaže da je rad sa učenicima, koji žele i znaju da uče velika proivilegija, te da je veliko zadovoljstvo kada u redovima škole postoji tako impozantan broj vrednih učenika.\nInače, bar kada je programiranje u pitanju, što jeste sfera najvećeg interesovanja u Tehničkoj školi petoro učenika je osvojilo rezultate i visoke plasmane. Osim programiranja, đaci ove škole su izuzetan uspeh pokazali i na takmičenjima iz fizike, književnosti, kao fizičkog vaspitanja.\n← Počela realizacija kampanje za OSI “Prvi korak-siguran korak” Miss Kikinde je Anđela Majkić →


Mediji: Rasplet u Demokratskoj stranci 1. septembra\nRasplet u Demokratskoj stranci nakon izbornog poraza mogao bi da započne 1. septembra, za kada bi, kako piše beogradska štampa, trebalo da bude održan Glavni odbor stranke.\nPostoji nekoliko scenarija u kom pravcu će ići rešavanje krize u toj stranci, ali, kako navode izvori "Presa", nije isključeno da delegati ne prihvate izveštaj o radu predsednika DS-a Borisa Tadića, što bi automatski značilo da se ide na vanrednu izbornu skupštinu, na kojoj bi se biralo novo rukovodstvo, uključujući i lidera partije.\nKako piše "Danas", redovna sednica GO DS, na kojoj postoji mogućnost da se zakaže vanredna Izborna skupština, održaće se u septembru.\n"Izborna skupština može biti zakazana na inicijativu Predsedništva, članova GO ili neusvajanjem izveštaja Borisa Tadića o radu stranke u protekla tri meseca", navodi taj list.\nIzvori lista iz DS-a ocenjuju da 1. septembra verovatno neće biti zakazana Izborna skupština, ali da bi ta sednica GO trebalo da bude "početak raspleta" situacije u stranci, u kojoj neslaganja među visokim funkcionerima sve češće izlaze u javnost.\nPrema rečima izvora "Danasa", za sada "niko ne zna ništa" kada je reč o temama sednice GO, ali će prvog dana septembra Tadić svakako predstaviti izveštaj o radu stranke u periodu posle majskih izbora.\nKako nezvanično list saznaje, veći broj članova GO smatra da bi na ovoj sednici trebalo ili zakazati ili makar okvirno najaviti Izbornu skupštinu.


Bloomberg: Srbija možda ima najveće evropske zalihe litijuma - vesti - srp\nBloomberg: Srbija možda ima najveće evropske zalihe litijuma\nU blizini mesta Klinovac na samom jugu Srbije stručnjaci istražuju nalazište litijuma, metala koji je jedan od najtraženijih u industriji baterija.\nLitijum se koristi u baterijama za skoro sve elektronske uređaje, od mobilnih telefona pa sve do električnih automobila, i procenjuje se da će potražnja za njim nastaviti snažno da raste. S tim na umu, veliko nalazište litijuma bi moglo da bude vrlo značajno za Srbiju, pogotovo kad se u obzir uzme da bi baš na ovim prostorima mogle da se nalaze najveće evropske zalihe tog metala.\nPretpostavlja se da sličnih nalazišta ima uz celu Drinu, kako u Srbiji tako i u susednoj BiH. Međutim, količina litijuma u Srbiji, ako se profitabilno izvuče iz zemlje, dovoljno je velika da pomogne kontinentu da se takmiči sa azijskim razvojem, posebno u Kini, trećem najvećem svetskom proizvođaču litijuma i jednom od najvećih proizvođača litijum-jonskih baterija. Kako piše Bloomberg, 2016. godine procenjeno je da bi moglo da se radi o 136 pa sve do 200 miliona tona jadarita koje u Srbiji tek treba izvući iz zemlje. Istovremeno treba izgraditi fabričke pogone za njegovu preradu, za šta će biti potrebno još najmanje tri godine.\nOtvaranje fabrike baterija bilo bi ključno za podizanje životnog standarda, rekao je Nenad Antić, zamenik gradonačelnika Vranja, najbližeg grada nalazištu, i procenjuje da bi proizvodnja smanjila stopu nezaposlenosti u gradu od 80.000 stanovnika, gde oko 10.000 nema posao. Trenutno nekoliko svetskih kompanija, kao što su Rio Tinto i kompanija sa sedištem u Australiji Jadar Lithium PLC, istražuje mogućnost eksploatacije ovih rezervi, a Bloomberg, koji je doneo ovu priču, od njih nije uspeo da dobije nikakve informacije o tačnim lokacijama istraživanja ili količini pronađenih minerala.\nGlobalna proizvodnja litijuma u 2018. godini porasla je za 25%. BloombergNEF procenjuje kako će do 2030. potražnja za ovim metalom porasti osam puta, što bi značilo da bi Srbija mogla da postane evropski i svetski lider u proizvodnji ove tražene sirovine.


Trener fudbalera Partizana, pred sutrašnji revaš meč 3. kola kvalifikacija za Ligu Evrope protiv turske Malatije, rekao je danas da je najvažnije da njegov tim bude fizički spreman i izdrži pritisak koj će biti veći nego u Beogradu.\n"Već smo dosta pričali o ovoj utakmici, nema puno tajni. Kao što mi sve znamo o njima, tako oni znaju sve o nama. Nećemo biti u prilici da u velikoj mjeri iznenadimo ni mi njih, niti oni nas. U ovom momentu je najbitnije da moji igrači budu spremni, fizički prije svega, ali i da izdržimo psihološki pritisak koji će biti veći nego na utakmicu na našem terenu. Mislim da je to ključna stvar", rekao je Milošević na konferenciji za novinare u Malatiji.\nMilošević je istakao da u revanšu neće biti nekih drastičnih promjena u igri.\n"Činjenica da smo sve ono što smo planirali u velikoj mjeri ostvarili u prvom meču i nemamo razloga da nešto korjenito mijenjamo za ovaj meč. A da li ćemo se vratiti u odbranu? Mi to i da hoćemo ne umemo", rekao je Milošević.\nŠef stručnog štaba crno-bijelih naglasio je i da njegov tim mora da zaboravi rezultat iz prvog meča, pobjedu sa 3:1.\n"Mi moramo potpuno da izbrišemo rezultat iz prve utakmice iz glave, da memorišemo neke stvari koje smo dobro uradili, da probamo da ih ponovimo, probaćemo u određenoj mjeri i da iznenadimo protivnika", naveo je on.\n"Što se tiče publike, ja mislim da smo mi kao klub naviknuti na toliko stvari kada je u pitanju publika da nas ništa ne može iznenaditi, niti zaprepastiti. Na sve smo navikli, tako da će biti bitno samo ono što se dešava na terenu i to je najbitnije od svega jer ćemo tu zavisiti isključivo od nas", rekao je Milošević, koga su turski novinari pitali da li je probao kajsije koje su obilježje Malatije.\n"Obavjestili su nas da su kajsije najbolji proizvod sa ovih prostora, ali ih još nismo probali. Nadam se da ćemo imati priliku da ih probamo", kazao je Milošević.\n"Svi smo svjesni da nas očekuje teža utakmica nego što je bila u Beogradu, ali svjesni smo svog kvaliteta, vjerujemo u sebe i ako budemo pravi kao što smo bili u Beogradu neće biti nikakvih problema", rekao je Šćekić.


Za mitrovačke sredjoškolce od ponedeljka kombinovana nastava - Ozon Media\nOd ponedeljka, 27. septembra u svim srednjim školama u Sremskoj Mitrovici nastava će se odvijati po drugom, takozvanom kombinovanom modelu.\nPrelazak na drugi model nastave od 27. septembra\nPo obaveštenju Tima za praćenje i koordinisanje primene preventivnih mera u radu škola koja se odnosi na utvrđeni model nastave za škole u određenim jedinicama lokalne samouprave počevši od 27. septembra 2021. godine doneta je\nda se od ponedeljka 27.9. primenjuje drugi model ogranizacije vaspitno obrazovnog rada za sve srednje škole na teritoriji opštine Sremska Mitrovica.\nIz tog razloga obaveštavamo vas da će nastava u Mitrovačkoj gimnaziji biti organizovana tako što se odeljenja dele na dve grupe, gde A grupa prisustvuje neposrednoj nastavi u školi ponedeljkom, sredom i petkom, a B grupa utorkom i četvrtkom. Ostalim danima grupe su na onlajn nastavi po redovnom rasporedu i u realno vreme. Dakle, u isto vreme kada je jedna grupa u školi na času, druga grupa prisustvuje nastavi preko Google Meet-a. Ako ista odluka ostane na snazi i za sledeću nedelju grupe će zameniti dane kada su u školi. Učenici su obavezni da redovno prisustvuju onlajn časovima. Svaka bolest mora se opravdati izveštajem nadležnog lekara, piše u saopštenju mitrovačke gimnazije.\nDrugi model nastave podrazumeva da se kombinuje neposredna nastava i nastava na daljinu, a odeljenja su podeljena u grupe.\nOsim u Sremskoj Mitrovici, kombinovana nastava, će se odvijati u školama još 17 lokalnih samouprava, a to su Beograd, Kragujevac, Niš, Velika Plana, Valjevo, Vranje, Leskovac, Lajkovac, Lebane, Sjenica, Prokuplje, Čačak, Vladičin Han, Ljig, Ub, Bajina Bašta i Šabac.\nKombinovana nastavasrednje školesremska mitrovica


"Pali" saučesnici pucnjave u Nišu | Novosti.RS\nPali saučesnici pucnjave u Nišu\nčetvrtak, 05. 07. 2018. u 21:15\nNiška policija uhapsila je M. Z. (30) i A. Ž. (22), koji se sumnjiče da su 17. juna učestvovali u obračunu ispred kafića “Manila” kada je Ivan P. (32) automatskom puškom ranio i povredio pet osoba\nNIŠKA policija uhapsila je M. Z. (30) i A. Ž. (22), obojica iz ovog grada, koji se sumnjiče da su 17. juna učestvovali u obračunu ispred kafića “Manila” u centru Niša kada je Ivan P. (32) automatskom puškom ranio i povredio pet osoba, od kojih su trojica policajci. Uhapšeni se sumnjiče da su počinili krivično delo teško ubistvo u pokušaju u saizvršilaštvu.\nNjima se na teret stavlja da su bili u društvu sa Ivanom P. koji je oko 2.45, pucajući iz “kalašnjikova”, ranio radnika obezbeđenja “Manile”, s kojim je prethodno došao u sukob.\nPROČITAJTE JOŠ: PRESEČENA "KOSOVSKA VEZA": Albanci na Siciliji bili u kontaktu sa Koza nostrom\nTada su povređeni i policajac Miloš Milošević, koji je pokušao da ga razoruža bez upotrebe oružja, i još jedna osoba, dok su od rikošeta lakše povređena još dvojica policajaca.


Za pola godine ostvarena trećina planiranog budžeta | (Vesti - 30. 07. 2020) Subotica.com\n30.07.2020. u 15:55h\nKao što je bilo za očekivati, pandemija virusa kovid 19, ostaviće posledice i na privredu i ekonomiju. Vanredno stanje, tokom možda i najproduktivnijeg kvartala u godini, ostavilo je prazninu i u gradskom budžetu koji je u periodu od januara do juna raspolagao sredstvima u visini od 3,2 milijarde dinara, što iznosi 36,12 odsto planiranog godišnjeg obima.\nIzvorni i ustupljeni prihodi budžeta ostvareni su u visini 1,93 milijarde dinara što je 34,15 odsto od planiranog godišnjeg obima, a u odnosu na isti period prethodne godine ostvareno je 118,9 miliona dinara manje sredstava. Nizak je procenat ostvarenja prihoda od transfera, realizovano je svega 24.37 odsto delom zbog situacije izazvane pandemijom, a delom iz razloga što se sredstva iz budžeta drugih nivoa vlasti povlače na osnovu računovodstvenog dokumenta, odnosno posle sprovedenih postupaka javnih nabavki, čije sprovođenje zahteva određene vremenske periode, i izvršenih radova koji dobavljači fakturišu.\n- Planirane javne nabavke se, obično, sprovode u prvom kvartalu budžetske godine, a početak realizacije poslova je, uglavnom u maju mesecu i posle toga, pod uslovom da nije bilo žalbi u postupcima sprovođenja javnih nabavki, koji, ukoliko se dese, produžavaju rokove za okončavanje postupka – objašnjava se u Izveštaju o ostvarenju budžeta Grada Subotice za period januar – jun 2020. godine, koji je usvojilo Gradsko veće. - Za izvršavanje obaveza pojedinih projekata, koji se delom finansiraju iz donacija ili iz budžeta Republike ili Pokrajine, plaćanje je izvršeno iz izvora-sredstva budžeta, iako je planom predviđeno da će se kao izvor za plaćanje koristiti sredstva donacije i/ili transfera. Sredstva, koja budu pristigla za iste namene, evidentiraće se kao refundacija isplaćenih troškova iz sredstava budžeta. U ovakvim slučajevima se javlja probijanje plana u prihodima iz budžeta, pošto je Grad morao da predfinansira projekat.\nPo onome što se može videti u izveštaju, od poreza na dohodak i dobit slilo se nešto preko milijardu dinara, što je 39,09 odsto od planirane sume, od poreza na imovinu oko 560 miliona dinara, što je blizu 38 odsto planiranog. Od poreza na dobra i usluge, u šta spadaju i brojne takse, u gradsku kasu je došlo 56,7 miliona dinara, što je svega 19,4 odsto od planiranog iznosa, a što je direktna posledica činjenica da su brojni privredni subjekti bili zatvoreni.\nU toku prvih šest meseci 2020. godine Gradsko veće je donelo jedno rešenje za korišćenje sredstava stalne budžetske rezerve u iznosu od 6 miliona dinara, i to za vreme vanrednog stanja za dezinfekciju javnih površina u cilju sprečavanja pojave, širenja i suzbijanja kovid virusa.\nU skladu sa situacijom u budžetu, odustalo se od projekata kao što su izgradnja saobraćajnica sa veritkalnom i horizontalnom signalizacijom, vrednog 33 miliona dinara. Taj novac je usmeren na ublažavanjr specifičnih okolnosti smanjenih prihoda javnokomunalnih preduzeća čiji je osnivač Grad Subotica, nastalih uvođenjem vanrednog stanja na teritoriji RS. Tako se 14 miliona dinara obezbedilo za JKP „Subotičke pijace“ Subotica i JKP “Dimničar“. Umesto izgradnje objekata za skupljanje SPŽP u vrednosti od 5 miliona, a za isti iznos se povećavaju planirana sredstva za eksproprijaciju zemljišta u zaštitnom pojasu Palićkog i Ludaškog jezera. Odustalo se i od projekta sanacije uličnih fasada tri zgrade koje okružuju Narodno pozorište.\nSa druge strane, i pored svih poteškoća, radovi na rekonstrukciji Gradskog trga privode se kraju i za nekoliko dana ćemo imati novi i moderniji prostorni ambijent u srcu grada. Takođe, sredstvima Pokrajinskog sekretarijata za kulturu i Grada Subotice, od ukupno 1,1 milion dinara predviđena je obnova rodne kuća poznatog kompozitora Jovana Pačua, međutim realizacija tog projekta još uvek nije počela. Radovi na izgradnji akva parka i velnes centra na Paliću i izgradnji, adaptaciji i rekonstrukciji zgrade Narodnog pozorišta teku i nijednog trenutka nisu dovedeni u pitanje.\nbudžet budžet grada subotice budžet lokalne samouprave gradski budžet predlog budžeta budžetska sredstva


Android revija » Globalni mobilni saobraćaj u naglom porastu Globalni mobilni saobraćaj u naglom porastu – Android revija\nSvetsko tržište mobilnih mreža zabeležilo je značajan rast u proteklih godinu dana. Protok saobraćaja kroz mobilne mreže se udvostručio u periodu između trećeg kvartala prošle godine i trećeg kvartala ove godine. Rast u period od drugog do trećeg kvartala ove godine je čak 16%. Uporede radi, prema procenama Ericssona, mobilni saobraćaj će rasti znatno brže nego saobraćaj kroz klasične žičane mreže, iako će potonje zadržati prvo mesto po količini prenesenih podataka.\nPokrivenost teritorija mobilnim mrežama je u svakodnevnom porastu. Trenutno vodeća je GSM/EDGE tehnologija sa ukupnom pokrivenošću od 85 odsto svetske populacije. WXDMA/HSPA mreže su u ovoj godini pokrivale oko 50 odsto svetske populacije, a projekcije za 2017. godinu predviđaju pokrivenost od 85 odsto ovom vrstom mreža.\nGlobalni mobilni saobraćaj u naglom porastu was last modified: March 9th, 2013 by Goran Aničić\n4G mrežeEricssonMobilni saobraćajmobilni-telefoni


Sigurni smo da ste do sada već upoznati sa osnovnim simbolima kojima se feng shui stručnjaci koriste onda kada žele da uspostave bolji protok životne (takozvane Či) energije u domu.\nKornjače, žabe, zmajevi, slonovi... sve su to omiljene figure koje se često viđaju u domovima ljudi koji veruju da će im ova istočnjačka filozofija života doneti uspeh, sreću i prosperitet.\nUkoliko se ovih dana osećate loše na svom poslu, ili jednostavno imate utisak da već mesecima ili godinama unazad ne mrdate sa određene pozicije, možda je pravo vreme da se i vi okrenete ka Istoku, i zapitate šta je to što možete učiniti da bi se stvari u vašem životu napokon preokrenule u vašu korist.\nČini vam se da je atmosfera u kancelariji loša? Osećate kako, bez obzira na to koliko naporno radite, nešto nije u redu, a svi ostali napreduju mnogo brže od vas?\nPostavite sebi ova pitanja, pa ako vas odgovor iznenadi (u negativnom smislu) onda se dobro skoncentrišite i pročitajte ostatak ovog teksta kako biste čuli proverene savete u vezi sa najboljim simbolima i njihovim položajima, a sve u cilju boljeg razvoja vaše buduće poslovne karijere.


- Pripreme su trajale 21 dan, bile su jakog intenziteta, izuzetno kvalitetne, najviše smo radili na snazi i jednim delom na tehnici, zadovoljni smo postignutim rezultatima. Okupili smo svu decu iz Srbije koju pratimo već nekoliko godina i koja su pokazala talenat, kvalitet, posvećenost zadatku koji su izabrali da im bude jedan od životnih poziva, a sigurno najveća profesionalna ljubav, a to je plemenita veština. Na pripremama je učestvovalo 30 reprezentativaca, a ove bazične pripreme su temelj za svetska i evropska takmičenja koja nam predstoje, Evropsko prvenstvo za kadete u Irskoj, zatim omladinsko evropsko u Budvi krajem godine, ali pre svega očekuje nas omladinsko Svetsko prvenstvo u Poljskoj za generaciju 2002. i 2003, rekao je trener naše omladinske boks selekcije Nenad Vasiljević.\n- Učestvovali smo na sjajno organizovanim pripremama u Banji Koviljači odakle svi odlazimo zadovoljni postignutim i još više motivisani za rad i nastavak sezone koja će biti obilna takmičenjima i zahtevaće od svih nas top spremnost. Odradili smo 21 dan bazičnih priprema koje su nam svima prijale ne samo vezano za boks, već i kroz druženje i te zajedničke trenutke koje možes osetiti i doživeti sa kolegama na okupljanju reprezentacija i to su uvek nezaboravni i lepi dani koji se kasnije dugo prepričavaju. Jedva čekamo nove takmičarske izazove, verujem u bolje i veće rezultate nego što smo do sada postigli, zaključio je mladi reprezentativac Srbije Pinja Aličić.